
EVOCARE DRAMATICA 


Åi 


mn Te a `` AX 


Vlase un om, 37 de ani 


Cortez un inginer, 48 de ani 
Dina fiica lui vitregă, 17 ani 
Florescu “un student, 20 de ani 
w Onciuc un miner care trebuia să fie la pensie 
Gherasim un paznic, 51 de ani 
aal Sofronea o gură-dulce, 55 de ani 
Lw Candrea 
Kessler 
iz Dumitru Ticsa mineri 
< Ion Ticsa 
Gheatå 
Z Glafira nevasta lui Dumitru 
Cristina nevasta lui Ion 
O Bodîncă un miner necăjit 
Pavlida nevasta lui 
n Musama 30 de ani 
«x Chipăilă 46 de ani | nişte oameni fără căpătii 
Cititu orice vîrstă 
w Premarele un şobolan 
Roşu o umbră 
= Băiatul lui un copil de 7—8 ani 
Ofiţerul S.S. 
Jandarmul 
Soldatul 


Mineri, deţinuţi, femei, soldaţi S.S. 


În spectacol, pauzele — după momentele „Cum se 
sparge cheful“ și „Bilet pentru Poiana Narciselor“. Epilogul — 
în continuarea momentului anterior. 


P R O L O G 


Cu puţină vreme inainte de 23 August 1944. O aşezare minieră, izolată, in munţi, Un fel de piațeră; 
pe treapta cea mai de sus a unei case mai arătoase, un ofițer S. S. Mai jos cu o treaptă, şeful postului de 
jandarmi, poreclit ,.Premarele“. Lingă perete, Cortez şi Dina. In partea opusă a scenei, ciţiva soldați S. S. 
şi un jandarm țin sub ameninţarea armelor un grup de 15—20 de oameni. Sint mineri, femeile lor și deținuții 
folosiţi la mină, unii îmbrăcaţi în haine vărgate, alţii în îmbrăcăminte de căpătat, 


PREMARELE : Se face cum ati spus, JANDARMUL : Adică să... 

don locotinent. Jandarm ! PREMARELE : Să nu se mai ostenea- 
JANDARMUL : Ordonaţi ! scă domnii aliaţi germani să-i ţină la 
PREMARELE : Trage tu frumos o linie ordine. Care cum trece creta, pac! 

cu creta. Îl şi achită. 
JANDARMUL : ? 
PREMARELE : Nu pricepi, ai? Încer- (Jandarmul se execută. Proteste în 

cuieşte-i cu o linie pe ăștia. mulţime, vaietele femeilor.) 

PREMARELE : Gura ! Ne vorbește acu' 
don locotinent... 

OFIȚERUL S. S. (mormăie încet ceva 
neinteligibil). 

PREMARELE : Zice că ăla care a fă- 
cut explozia de azi-noapte să se pre 
dea singur. Altfel... (rumoarea înce- 
tează cu desăvirșire) ... treizeci la 
sută din mineri şi deţinuţi o să fie 
împuşcaţi. 

OFIȚERUL S. S. (ridică tonul, enervat). 

FREMARELE : Am greşit. Douășcinci 
la sută... a spus don' locolinent. Res- 
tul, cite cincizeci de vine de bou de 
cap de om. (Oamenii vociferează cu 
furie.) Gura! N-aveţi decît să pre- 
daţi sabotorul şi vă liberează. (Ofi- 
țerul S. S. îi aminteşte ceva.) Vă dă 
patru minute să vă hotărîţi. 

CORTEZ (ofițerului) : Permiteţi-ne, vă 
rog, să plecăm. Fiicei mele îi este 
rău. 


OFIȚERUL S. S. (fără să-și ia ochii de 
pe ceasul-brăţară) : Keine Bewegung 
mehr ! (Cu un zîmbet glacial.) Tom- 
nul Kortes? Roc Fräulein Tina nu 
plecat. Aici interezant, forte intere- 
zant. 

CORTEZ : Nu e un spectacol pentru o 
fată. Ceea ce se petrece sub ochii ei 
este inuman. Cum să împuşcaţi fără 
judecată ? 


OFIȚERUL S. S. (amuzat): 
pistolet. Forte practie. 
(Privire la ceas; ridică o mină. S.S. 

iștii reculează cu un pas și întind auto- 

matele ; țipete de femei.) 

CORTEZ : Dacă nu vă impresionează 
aspectul umanitar, gîndiți-vă la mină, 
domnule locotenent. Ne cereţi să pro- 
ducem pentru front. Acum e nevoie 
de fiecare om. Au rămas mineri 
puţini. Avem nevoie de deținuți la 
muncă necalificată. Gindiţi-vă că... 

OFIȚERUL S. S.: Nu mai este timp 
pentru cîntit. (Face semn Premarelui, 
îi spune ceva.) 

PREMARELE : Don locotinent vă mai 
dă un minut, să fie cinci în cap. 
(Pauză.). 

OFIȚERUL S. S. : Fertig ! 


Cum ? Cu 


(Soldații S.S. înşiră bărbaţii şi scot 
afară pe fiecare al patrulea.) 


PREMARELE (de la el): Gata, s-azis! 
Spune care ai pus explozia la mină, 
sau... 

VLASE (iese din grupul deținuților. 
E îmbrăcat în zeghe): Eu! (Ru- 
moare.) ` 


PREMARELE (uimire timpă) : Tu, mă? 
Vai de mă-ta care te-a făcut! Nu-ţi 
ajunge că eşti deținut aici, ai? 
(Urlă.) Răspunde odată cînd te-ntreb! 
Tu ? 

VLASE : Am spus o dată. 

PREMARELE : Unde ai dinamitat ? Cît 
exploziv ai băgat? Zi! Cu cine ai 
lucrat ? 

VLASE : ... 

OFIȚERUL S. S. (îi ridică bărbia cu 
cravașa): Du... Kommunist ? 

VLASE : ... 

PREMARELE : Vorbeşte... anafura şi 
cuminecătura... cînd te-ntreabă. Eşti 
comunist ? K 

VLASE: Am spus. Eu am pus dina- 
mita. Asta vå ajunge. Dati drumul 
celorlalti. 

PREMARELE : Dai tu despozitie lu’ 
don locotinent ?! (Rage.) Mă! 

VLASE : Nu mai puneţi întrebări fără 
rost. Nu răspund. Aţi înţeles ? Sînt... 
mut. Mut din naştere. 

OFIȚERUL S. S.: He, he, he! Mut? 
Das heisst stumm, nein ? ! He, he, he. 
(Ridică lent pistolul şi împușcă un 
deţinut.) 

CORTEZ (revoltat) : Vinovatul s-a pre- 
dat ! Aţi spus că ceilalți vor fi liberi. 
De ce aţi tras? 

OFIȚERUL S. S. (exact) : Spus fi liber, 
tar nu spus treci linia cretă. 

CORTEZ : Sabotorul a fost descoperit. 
Domnule ofițer, înseamnă că omul a- 
cesta a murit degeaba. 

OFIȚERUL (amuzat) : Te ce tegeapa ? 
Tat un mic ecsemplu ! 


(Dina cade moale. Mişcarea și strigă- 
tele mulțimii cresc. Cortez îngenun= 
chează lîngă fată.) 


CORTEZ : Poftim. Iată ce faceţi dum- 
neavoastră ! Pe fata asta am adus-o 
aici s-o feresc de nenorocirile răz- 
boiului... Vinovatul n-a pățit încă ni- 
mic, iar bieţii oameni... Á 

OFIȚERUL S. S.: Finofatul? O, cu 
tumnealui stăm mult de vorpă. Ati 
făzut — el mut, he, he, he! Schân! 
Kolossal place la mine forpit cu un 
mut. Kolossal ! (Îl loveşte, în treacăt, 
pe Vlase cu mănușile peste față și 
iese, urmat de escortă și de arestat.) 

CORTEZ : Dina, Dina, ce e cu tine? 
Vino-ţi în fire, Dina, Dina! 

CUTIA DE CONSERVE 


Citeva zile după 23 August. Interiorul unei magazii. Fundalul e ocupat de o aglomerare de obiecte 
— lăzi, paturi de campanie etc. — care au aparţinut garnizoanei germane. Pe un pat, Muşama joacă cărți 


ca Cititu, Chipăilă își examinează ghetele distruse, 


MUŞAMA : Eşti tămiie, Cititule, ai 
trăit de pomană. 

CITITU : Am gîndit, băiatule, am gîn- 
dit. Sînt cel mai mare enciclopedist 
de la Diderot încoace. Ai auzit de el? 

MUŞAMA : Nu! 

CITITU : Nici el de tine. 

MUŞAMA : Si ce ţi-a adus treaba asta, 
gînditul ? 

CITITU : Carte mizerabilă — şeptar. 

MUŞAMA : Așa ai să te ímbogåtesti 
la paştele cailor. 

CITITU : Nici nu ţin. Mi-e silă de bo- 
gåtie. 

MUSAMA : Mie, nu! Dar dacå scriai 
vreo carte groaså, te-mbogåteai, må! 

CITITU : N-am scris nimic. Vrei så 
stii de ce? Nu meritå ticålosii ástia 
de oameni care se ucid în războaie 
o asemenea cinste. Nu le dau nimic. 
Să se usuce de ciudă. Așa! 

MUȘAMA : Popă. Iar te-am ras... Să 
mai vedem şi alţi fraieri. Chipăilă, 
vino la unu' mic! 

CHIPĂILĂ (n-a fost atent): Ce e, ce 
vrei ? 

MUŞAMA (îl ia de subsuori și-l trage): 
Vino să te jumulesc, (Se aşază.) 

CHIPĂILĂ : Mă doare capul. M-am 

' obişnuit cu împușcăturile şi, de cî- 

' teva zile, de cînd nu se mai aud, mă 
doare capul. 

MUSAMA (lui Chipăilă): Mă, nu 
dormi! O singură mînă moartă a- 
junge ! Fă cărțile. (Chipăilă ameste- 
că, absent.) Dar pe ce jucăm ? Ce vă 
iau ? 

CITITU : Mie nu-mi poti lua nimic. 
Am o avere imensă — aici. (Dege- 
tul la tîmplă.) 

MUŞAMA : Ţine-ţi-o! Ceva mai bun 
n-ai ? (Inspiraţie.) Jucăm pe-o piine. 

CHIPĂILĂ (trezit): Ai văzut-o pe un- 
deva ? 

CITITU : Nu mai joc. 

MUSAMA : De ce? 

CITITU : Mi-e teamă c-am să cîştig. 

MUSAMA : Nu zău! 

CITITU : O să cîştig o piine imagina- 
ră, care o să-mi chinuie si mai mult 
stomacul. 

MUŞAMA : Lasă-te... Joacă. (Cei trei 
joacă.) 


CHIPĂILĂ : Chintă. 
MUŞAMA : A mea e la as. 
CITITU : Al naibii eşti, Musama ! 


(Joacă în tăcere.) 


CHIPĂILĂ : Ai scăpat cu viață d-aci- 
lea şi nu te lași de-ale tale. Jucăm 
pe daiboj, şi tot esti hoţ! Cu ce-ai 
deschis ? Cu doi opti ? 

MUŞAMA : Gura! (Intră Gherasim.) 
Na, a venit si mielul Domnului! Te- 

` aşezi la un pocheraș, Gherasime ? 

CITITU : Salve,  transcendentalule! 
Ce-i nou prin rai, că nu ne-a sosit 
comunicatul de azi ? 

GHERASIM (mîhnit):  Feriţi-vă să-l 

` mîniați prea tare pe Cel de Sus. 

MUŞAMA : Crezi că-l (arată în sus) 
deranjează ? (Agită cărțile.) 

GHERASIM : Cum vorbeşti! În mila 
lui fără margini, Domnul v-a scăpat 
viaţa... 

CHIPĂILĂ : Aiurea, Domnul ! Dacă nu 
'veneau muncitorii, dacă nu ne spu- 
neau ei să fugim în pădure, nemţii 
ne făceau chisăliţă. Şi dacă nu se 
cărau, ne lăsam oasele la muncă în 
mina asta. Ah, cum m-am spetit la 
vagoneți, mamă, mamă!  (Pauză.) 
Dar şi-aşa mi se pare c-o să cră- 
păm de foame. 

GHERASIM : S-a lăsat o ceaţă pe ochi 
şi pe suflete... Vi s-a înnegrit cuge- 

„tul, fraților! Vă ticăloşiţi pe zi ce 
trece. Ce-aţi făcut ? 

MUȘAMA (nevinovat): Ei, cum ce? 

GHERASIM : V-aţi furișat în casă la 
domnul inginer. Pe mine, cum dor- 
meam în bucătărie, m-ati legat în 
somn. Uite sforile. (Le arată.) 

MUSAMA (i le smulge): Dă-le încoa! 
O să mai avem nevoie... 

GHERASIM : Vă dati la  prădăciuni. 
Mi-aţi furat şi biblia. Nu vi-i teamă 
de păcat ? Domnul le vede pe toate... 

MUŞAMA : Prin ochii tăi, că altfel... 

CITITU : S-ar zice că Dumnezeu e 
prezbit : zăreşte mărunţțişurile de la 
mari distanţe şi nu vede măcelul de 
sub ochii lui. 

GHERASIM : Nu huli, frate, pe Atot- 
puternicul, pentru sîngele vărsat de 
oameni. Nu el a vrut asta. 

CITITU: Nu ştiu. E cam taciturn, 
nu-şi exprimă opiniile în public. 
CHIPĂILĂ : Mai lăsaţi, bre, omul în 

pace. 

MUSAMA : Oare nu ne-am putea po- 
căi ? 

GHERASIM (cu îndoială) : Dacă ar în- 
colti în sufletul vostru căința. 

MUŞAMA : Da... Să nu ne laşi... Lumi- 
nează-ne ! Întinde-ne mîna... 

CITITU, CHIPĂILĂ : Toţi sîntem gre- 
siti în fata cerului... 

GHERASIM: Să vă pocåiti, căci prea 
rea e lumea şi prea mari îs păcatele 
oamenilor în această vreme. (Rugă- 
tor.) Daţi-mi biblia ! 

CHIPAILA : Care? 

GHERASIM (strigă): Biblia pe care 
mi-ați furat-o! 

MUSAMA : Eu am avut una... Ce biblie 
bună ! Dar am vindut-o! Ce să-i faci, 
nevoia ! 

CITITU : Am cumpărat-o eu. (O arată.) 

GHERASIM : Hoţule ! Biblia mea ! Dă- 
mi-o ! 

CITITU : Comerţul e comerţ ! Am cum- 
părat-o, o vind. Dacă m-aş duce la 
Premare... că el cumpără orice, spe- 
culantul... 

GHERASIM (strigă): Nu! Asta nu! 
Spune... ce vrei ? Cît? 

CITITU : Cinstit, dom'le: o pîine. 

GHERASIM : De unde... parcă nu ştii... 

CITITU : Du-te şi caută! Hai! Domnul 
să te călăuzească! (Gherasim iese.) 

MUSAMA : N-o dăm prea ieftin ? 

CHIPĂILĂ : Nu mai vorbiţi de piine. 
Mi-e foame. 

MUŞAMA (brutal): Crezi că numai 
ţie ? 


(Intră Premarele, cu o mînă în eșarfă; 
în urma lui, Cortez.) 


PREMARELE : Ce i-aţi făcut paznicu- 
lui ? Şi ce-i aici, derbedeilor? Co- 
cină ? 

CHIPĂILĂ : Ce vrea ăsta ? 


CITITU : Domnule, presimţeam c-ai să 
vii. Azi-noapte am visat un rinocer. 
PREMARELE (nu sesizează) : Ei, şi ce-i 
cu asta ? (Se ciocneşte de Chipăilă, îl 
lovește.) Cioara dracului! (Montat.) 
Ia să-mi spălaţi putina numaidecit! 
Pungaşilor ! Vagabonzilor ! Marş de- 
aici ! 

CITITU : Așa te porţi cu nişte orfani 
de război ? 


PREMARELE : Tacă-ţi gura, derbedeu- 
le! Aseară ati dat buzna în casa 
domnului inginer.  Ce-aţi căutat 
acolo ? 

CHIPĂILĂ : Ceva de mîncare am cău- 
tat. Nu mai putem de foame! 

PREMARELE (ritos): N-aveţi voie să 
furaţi, tilharilor ! 

CORTEZ : De ce faci atita caz, dom- 
nule ? Ti i-am reclamat eu? Te rog 
să mă crezi, îmi pare rău că n-au 
găsit nimic în bucătărie. Nu-i vorbă, 
dacă aveam, nu ajungeau aici. Le-aş 
fi oferit singur. Hm... 

CITITU : lată, în sfîrşit, o voce uma- 
nå. (Se înclină adînc, grav.) Mulţu- 
mesc. 

PREMARELE (descumpănit) : Si... în a- 
fară de asta, are păduchi, domnule 
inginer. Trăieşte ca vitele. E foame- 
te... Cu mizeria asta, ce mai — tifos! 
(Doctoral.) Omul dacă nu se spală... 
moare. 


CITITU : Şi dacă se spală, tot moare. 
(Cortez ride. Vlase intră neobservat. 
Duce un rucsac.) 


PREMARELE (urlă): Cum îndrăznești, 
mă, să faci rís de mine? Afară! A- 
fară imediat ! Căraţi-vă toţi de unde 
ati venit! 

CHIPĂILĂ : N-am venit noi. Ne-au a- 
dus. Ne-au luat noaptea de pe stradă 
şi-am ajuns aici, la muncă. Ce, nu 
ştii ? 

CORTEZ : Oamenii au dreptate. Toţi 
deţinuţii care au fost folosiţi aici la 
mină sînt niste victime. N-avem 
dreptul să ne purtăm cu ei așa. Bine 
c-au scăpat cu viaţă, n-a lipsit mult 
să... Mi se pare că toți ceilalți au 
fugit, nu? Au rămas trei. Unde să 
se ducă ? Lasă-i aici! 

VLASE : Asta nu se poate. (Toţi se 
întorc, îl examinează. A încărunțit; 
pe fata lui se văd urmele încercări- 
lor prin care a trecut.) 

CORTEZ : Dumneata ? 


VLASE : Nu se poate să rămînă aici. 
Nimeni n-are voie să locuiască în in- 
cinta minei. 

(Pauză, tăcere deplină.) 

CORTEZ : Mina e distrusă. 

VLASE : Trebuie repusă în funcţiune. 

CORTEZ : Totuşi, va mai dura. Pînă 
una — alta... 

VLASE : Imediat. E nevoie de mangan 
în războiul antifascist. O vom pune 
în funcţiune. Cu orice preţ. 

CORTEZ : Proprietarul lipseşte. Fără 
ştirea lui ? 

VLASE : Împotriva lui! Weinbach are 
cetăţenie germană, după cum știi. 
Bunurile supuşilor ţărilor inamice au 
fost preluate de stat. De aceea am 
şi fost trimis. Iată împuternicirea. (Îi 
prezintă documentul.) 

CORTEZ (citeşte atent si înapoiază): 
Mulţumesc. 

PREMARELE : Şi, adicătelea, îi daţi 
afară ?... Hm! Ca pe cîini? E doar 
victime de război. (Spre Cortez.) Nu ? 

VLASE (parcă nu l-ar cunoaşte): Cine 
eşti dumneata ? 

PREMARELE : Sint Premarele... adică 
aşa îmi spun oamenii. C-aici nu e 
primărie. Aşezarea asta n-are nici 
nume, dracu' s-o ia! La mină, așa-i 
zice, că... 

VLASE : Mai scurt! 

PREMARELE (intimidat) : Io... am ră- 
mas aici cu prăvălia că m-a betejit 
o schijă. M-au demobilizat din jan- 
darmerie. Acu’... vind, cumpăr... 

VLASE : Atunci, vezi-ți de sănătate si 
de comerţ... N-auzi? N-ai nici un 
drept să stai aici. 

MUSAMA (celorlalți): Cine-i înfiptu' 
ăsta ? (Lui Vlase.) Vrei să ne mături, 
porumbelule ? 

PREMARELE : Ai hîrtie... Ai să răs- 
punzi că-i  năpăstuiești pe amăriţii 
ăştia. E victime... 

CORTEZ (dezgustat, Premarelui): Dum- 
neata, domnule, eşti un oportunist, 
dacă ştii ce-i aia. Adineauri, erai 
gata să-i dai afară. De cînd a venit 
dumnealui, nu mai poţi de dragul 
lor. Mi-e şi silă. 

PREMARELE (prost): Păi, nu ziceai 
matale... 

CORTEZ : Domnul Vlase — am reţi- 
nut bine? — ne-a explicat destul de 
clar. E o dispoziţie categorică. 

MUSAMA (lui Cortez): Şi, va să zică, 
ne laşi sub cerul gol? 

CHIPĂILĂ (necăjit): Unde să ne du- 
cem ? 

VLASE : Mina nu-i azil. Trebuie să 
găsim ceva... Să vedem... Duceţi-vă 
la mama Sfetca... mi-am luat la dînsa 
o odăiță. Aşezaţi-vă acolo deocam- 
dată. 


(Premarele iese.) 


CORTEZ : Şi dumneata unde ai să 
dormi ? 


VLASE : Găsesc eu un colțişor. Nu-s 
pretenţios. 

MUŞAMA : Joacă, ţigane, ce, te-ai spe- 
riat de ăsta ? 


CHIPĂILĂ (provocator) : Ei, da, acum 
o să joc. Dă cărțile! (Se prefac 
absorbiți de joc.) 

CORTEZ : Îmi dau seama că produc- 
tia de război este interesată în re- 
luarea extracţiei de mangan... 

VLASE : Nu este interesată: ţipă după 
mangan, domnule inginer. 

CORTEZ : Si nemţii voiau să refacă 
mina. Au adus chiar un compresor, 
nişte genişti... dar n-au reuşit. Au 
fost hărţuiţi de partizani, bombar- 
damente... Pină la urmă, au lăsat to- 
tul baltă. 

VLASE : Noi trebuie să reuşim. 

CORTEZ : Mi-ar părea bine, vă daţi 
seama. 

VLASE : Îmi dau seama. 

CORTEZ (pe ginduri): Deci... dumnea- 
ta eşti comunist. 

VLASE (încet): Asta... o să se vadă 
din ce am să izbutesc: dacă mina 
porneşte, sînt, într-adevăr. 

CORTEZ : Nu știu cum o să te des- 
curci. Muncitorii lipsesc. Unii s-au 
dus la partizani, cei mai multi s-au 
refugiat. Şi, în general, greutăţile... 
Ca să dau un singur exemplu: pu- 
ținele unelte care au rămas la supra- 
față se găsesc în magazia de dincolo. 
(Indică fundul scenei.) Blocată. E sin- 
gura intrare. 

VLASE : O să ne descurcăm. Spun „ne 
descurcăm“, gindindu-mă si la spriji- 
nul pe care ai să ni-l dai. Munci- 
torii se vor întoarce, n-avea grijă! 
Au plecat, ca să nu mai lucreze ia 
mină, să scape de nemți, dar se vor 
întoarce ! 

CORTEZ : În momentul în care se 
vor găsi braţe de muncă, voi sta 
bucuros la dispoziția minei. (Pauză.) 
Acum o să mă retrag. Acasă mă 
aşteaptă o mică gospodină. N-aş vrea 
să se îngrijoreze. Vremurile sint încă 
tulburi. (Salută si iese.) 

VLASE (a venit să privească peste 
umărul lui Mușamaj; urmărește): 
Asta a fost ultima cacialma. (Strîn- 
ge cărțile.) Ajunge. Trebuie să vor- 
bim serios. 

CITITU (cască): La curtea lui Henric 
al III-lea, serios vorbea numai ne- 
bunul. 

MUŞAMA : Vrei să joci? Stai jos! 

VLASE : Multă vreme de acu' înain- 
te n-o să mai aveţi răgaz pentru 
foițe. Gata, frăţioare, la treabă! În- 
cepem deblocarea minei. 

MUŞAMA : Începe-o, n-ai decît. Înce- 
pe-o, sfirşeşte-o... 

CHIPĂILĂ : Ce vrea ăsta ? 


VLASE : Vreau să vă cunoaşteţi inte- 
resul. Acum, interesul vostru, ca şi 
al meu, interesul poporului, este unul 
singur : să-i batem pe-ai lui Hitler. 
Pricepeţi ? 

MUSAMA : Dă-i dracului! Are cine 
să-i bată! 

VLASE : Da, are cine. Dar soldaţii au 
nevoie de arme. Pentru arme trebuie 
mangan. Manganul înseamnă obuze, 
înseamnă blindaje de tancuri. Dacă 
voi... 

MUSAMA : Cititule ! 

CITITU : Ce? 

MUŞAMA : Eşti tu filozof? 

CITITU : Sint! 

MUȘAMA (lent): Ia filozofează ceva. 

CITITU : Vine! (Reflectează.) Colegul 
meu de liceu Menenius Agrippa (ri- 
dică un deget) — senator — îmi zi- 
cea odată la Capşa: fiecare grupă 
socială este un organ. Societatea în- 
treagă seamănă cu un corp. Citå 
profunzime ! Noi, mă gîndesc eu, re- 
prezentăm măruntaiele. Da, da. 

CHIPĂILĂ (absent): Nu mai vorbi de 
măruntaie. I-auzi-le cum ghiorăie de 
foame ! 

VLASE (sec): Ajutaţi-ne la refacerea 
minei. Ceva mai bun nu aveţi de 
făcut. 

MUŞAMA : Ne mai plictiseşti mult? 

VLASE : Mina, oricum, o refacem. Să 
ştiu că o să săpăm cu unghiile, si 
tot... Dar ar fi bine ca şi voi... 

MUŞAMA : Nu mai merge aşa. (Scoate 
un cuțit; celorlalți.) Trebuie să în- 
cerc şişul pe careva. 

CITITU : Nonviolenţa, proclamă Ma- 
hatma Ghandi! Roagă-l frumos så 
plece. 

MUSAMA (furios): Să-l rog? Eu? Cu 
şișu-n mînă?! 


(Grupul se apropie amenințător; 
Vlase scoate ceva din rucsac.) 


MUSAMA : Număr pînă la trei. Dacă 
pînă la trei... 

VLASE : ... nu ieşiţi, o dau de pămînt. 
Unu! (Grupul încremenește.) Gre- 
nadele astea nemţeşti sînt foarte bine 
făcute. Doi! (Toţi se precipită spre 
ușă.) Mai repede! Trei! (A rămas 
singur. Ridică de jos cuțitul scăpat 
de Muşama şi, tacticos, deschide cu 
el cutia pe care o ținuse în mînă.) 
Conservele astea nemţeşti sînt foarte 
bine făcute. (Mănîncă, apoi introduce 
cutia de conserve în sac. Își suflecă 
minecile şi, cu eforturi mari, începe 
să îndepărteze lăzile din fundul sce- 
nei.) 


CITITU (viră prudent capul pe ușă. 
Vede o bucată de piine si se repede 
asupra ei): Ai... (sugrumat) ai piine, 
omule ? 

VLASE : Am. Am şi carne. (Scoate cu- 
tia de conserve.) Ia „grenada“, ser- 
veşte-te ! 

CITITU (înfulecă lacom. Ride): Ne-ai 
dus. Eşti cineva. (Priveşte rucsacul.) 
Azi te-ai săturat. Dar mîine, ce-ai să 
faci ? Sau... mai ai? 

VLASE : Ihîm! 

CITITU : Mai ai? Eşti un om intere- 
sant. 

VLASE : Ihîm. Dacă mă ajuţi (indică 
magazia blocată), capeţi zilnic de 
mîncare. ` 

CITITU (stins) : Minune... 

VLASE : Să-i chemi şi pe ceilalți. Cu 
patru-cinci oameni, pentru început, 
se poate lucra. 

CITITU : Noi trei si tu... singur... Păi, 
mina... 

VLASE : N-avea grijă: o să vină si 
alţii. O să se întoarcă muncitorii. Dar 
să cîştigăm timp. 

CITITU (cu teamă): Şi-o să ai mîncare 
pentru noi... toţi ? Sintem trei. 

VLASE : Ti-e teamă pentru portia ta? 
Ai s-o capeți. Ti-am spus. Cheamă-i. 
(Cititu iese.)  „Cititule, ești tu filo- 
zof ?” „Sint“. „Ia filozofează ceva !“ 
„Ai piine, omule ?“ 


(Ride tăcut, amar. Intră Chipăilă, 
Mușama, apoi Cititu.) 


MUŞAMA : De ce n-ai spus de la în- 
ceput ? 

VLASE : Nu m-aţi lăsat. 

CHIPĂILĂ : O să mîncăm în fiecare 
zi ? 

VLASE : În zilele în care munciţi, da. 

MUŞAMA : Acontează-ne, să te cre- 
dem. (Vlase îi dă o cutie de conser- 
ve. Muşama deschide cutia şi mă- 
nîncă grăbit.) 

CHIPĂILĂ (lui Musama,  rugător): 
Dă-mi şi mie. 

MUŞAMA : Să mă satur eu întîi. (Íl 
îndepărtează brutal.) 

CITITU : În concluzie: trebuie să ne 
cîştigăm existenţa cu sudoarea frun- 
ţii. De ce m-am ferit o viață în- 
treagă... 

MUŞAMA : Uite ce e, şefule. Dă-neși 
haleala de mîine. 


VLASE : Miine. După muncă. 

CITITU : Nu ţi-e milă de stomacul 
nostru ? 

VLASE : Ba da, dar mai mult de 
mintea voastră. De ce nu înţelegeţi? 


Munca la refacerea minei e singurul 
vostru mijloc de răzbunare asupra 
fasciştilor. 

CHIPĂILĂ : Bogdaproste că am scă- 
pat de ei! Ce să mai. 


MUSAMA : Altceva decit muncă nu 
ştii să spui? 

VLASE : Ba știu. Ştiu să spun: baio- 
netă. Cu baioneta la spate v-au a- 
dus aici şi aţi lucrat sub nemți. E 
aşa sau nu? Știu să spun: lagăr. 
În lagărul morţii trebuiau să vă 
ducă, după ce v-ar fi stors vlaga 
în mina asta. E așa sau nu? 

CHIPĂILĂ : Aşa e. 

MUŞAMA : Vorbe! 

VLASE : Vorbe? Deportarea şi uci- 
derea deţinuţilor — lotul care a 
lucrat înaintea voastră — sint vor- 
be ? 'Teroarea, batjocura sub care 
vă ţineau sînt... vorbe ? Şi voi! Dacă 
nu fugeati în pădure, ce vă aștepta? 
(Îşi desface brusc cămaşa.) Urmele 
astea-s... vorbe ? (Putin jenat.) Fie- 
căruia i-ar fi venit rîndul... Destule 
discuţii! Cine vrea să trăiască o- 
meneşte, să vină ! 

CHIPĂILĂ : Unde? 

VLASE : La lucru. 


(Se duce la ușa blocată a magaziei. 
Ceilalți îl urmează. Încep degajarea. 
Intră Gherasim.) 


GHERASIM : N-am putut găsi nici o 
fărîmă de pîine. Doar un bot de mă- 
măligă uscată. Asta e. Cînd ţi-e foa- 
me... 

CITITU : Mămăligă? Ne-am regalat cu 
delicatese. (Intră Cortez, ascultă.) 

GHERASIM : Daţi-mi biblia! 

MUŞAMA : Nu pe gratis, cuvioşia ta. 
Mai caută. 

VLASE : Vrei să ne ajuţi? O să re- 
facem mina ! 

GHERASIM (întunecat): Din vara lui 
41 n-am mai coborit în galerie. Mi- 
na slujeşte la război. 

VLASE : E alt război acum. 

GHERASIM : Tot moarte, tot vărsare 
de sînge. Paznic am fost, paznic ră- 
min. Dacă vreţi. (Iese și se ciocneşte 
în ușă cu cei doi frați Ticsa.) 

ION TICSA (privindu-l pe Chipăilă): 


Io-te fata vrednică 
Ce frumos deretică... 


CHIPĂILĂ (uimit) : Ce vrea ăsta ? 

DUMITRU TICSA : Am auzit că a ve- 
nit, cică, cineva de la oras. Uite că 
nici n-a venit bine și-a si început! 
Halal ! Hai să ne cunoaștem. 

VLASE : Fiecare clipă e aur, fråtioa- 
re. Apucaţi-vă şi voi de treabă. O 
să ne recomandăm mai tirziu. 

ION TICSA (punind mina la lucru): 
Asta nuia vreme. Sintem fraţii Ticsa, 
Ion şi Dumitru. 

VLASE (ridicînd o lzdă): Nu vă știam 
după nume, dar vă cunosc. Mi se zice 
Vlase. (Cei doi îl ajută.) 

CORTEZ (înaintind) : Văd că se lucrea- 
ză. Uimitor! Cuvîntul dumitale are 
forţă. Şi pe mine m-ai urnit. Cum 
am ajuns acasă, am început să stu- 
diez planul minei. Uite-l. 

VLASE : Foarte bine! 

CORTEZ : Dar a trebuit să mă poto- 
lesc repede. Oameni nu avem, mijloa- 
ce — nici atit. Mina e distrusă. 

VLASE : Oameni avem. Uite-i. Deo- 
camdată, cei dintii. lar mina nu e 
distrusă. E prăbușită o singură por- 
țiune din galeria de acces. 

MUŞAMA (încet, către ceilalţi): Ni se 
suie în cap ! Cine ştie ce o să ne mai 
ceară ? 

VLASE (a auzit; peste umăr, aruncă): 
Uite ce: să vă spălaţi. 

MUSAMA : Cu ce, cu lavandă? 

VLASE : Cu orice, numai să scăpăm 
de primejdia tifosului. 

CORTEZ (îl privește): Dumneata... 

VLASE (desfăşoară planul, indică): De 
aici pînă aci e surpat. Poate şi zona 
asta să fi avut de suferit. Încolo... 

CORTEZ : De unde ştii ? (Vlase tace.) 
Dumneata ai provocat explozia! 
(Vlase suride.) 


Intuneric 


SE TREC ÎN REVISTĂ 
FORŢELE 


Aceeași încăpere, slab luminată de 
o lampă cu gaz. Se vede, acum dega- 
jată, usa ce dă spre magazia de 
unelte. Vlase stă de vorbă cu fraţii 
Ion și Dumitru Ticsa. 


VLASE : Dar de ceilalți nu știți ni- 
mic ? Candrea pe unde-i? 

DUMITRU : N-avem ştire. 

VLASE : Precu? Gheaţă? Bodincă? 
Oargă ? 

DUMITRU : Duşi, toţi. 

VLASE : Si Johann Kessler,  bătri- 
nul ? 

DUMITRU : Şi el. (Posomorit.) Degea- 
ba, n-ai cu cine mișca un vagonet. 
Suflă vintul prin toată văgăuna asta. 
Atita pustietate, doamne ! 


ION (incet): 


Nu boci, neică, boci, 
Că se udă cioarecii !... 


(Vlase îl priveşte întrebător.) Vin 
ei, oamenii, îndărăt. Aşteaptă tu, Du- 
mitre. Azi-miîine, vin! 

DUMITRU : Si ce, mă, dacă vin, ce, 
mi-aduc altă casă în spinare? (Lui 
Vlase.) Că nu mai am casă, dare-ar 
ciuma-n ei de Friți ! Cu praful m-am 
ales ! Sofronea zicea... 

VLASE : Sofronea ?  Gură-dulce? Ala 
care făcea pe sindicalistul înainte de 
război ? E aici? Dacă e aici, să 
vorbiţi cu el. Să nu stea deoparte. 

DUMITRU : Nu știu, o fi plecat, o fi 
poate bolnav, bietul om! 

ION : Dă-l dracului! Sofronea, şi bol- 
nav! Alta e. Nu scoate nasul cå... 
dacă se întorc nemţii ? (Dumitru vrea 
să replice. Intră Dina.) Bună seara, 
domnişoară ! 

DINA (timid): Bună seara. Inginerul 
Cortez nu este cumva aici ? 

VLASE : Nu. 

DINA (se retrage): Mă iertațţi... 

VLASE : Te grăbeşti ? 

DINA : Mă gîndeam că aveţi de lucru... 

CEI DOI TICSA (ridicîndu-se) : Noi am 
plecat... 

VLASE (îi însoțește 'spre ieșire): A- 
tunci... care cum vine — la treabă! 
(Dinei.) Cum se face că te arăţi atit 
de puţin pe la mină? 

DINA : Stau toată vremea în casă. (Se 
scuză.) Îngrijesc de tata. 

VLASE : E suferind ? 

DINA (intrebarea a surprins-o): Nu... 
dar, oricum... Nu-i este ușor în hru- 
ba asta unde s-a retras de ani de 
zile. Nici un alt inginer n-a vrut să 
stea aici, în locul ăsta izolat de lume. 
El, da. Nu știu de ce. (Încurcată.) 
Eu... Ce-aş mai putea face? 

VLASE : E o întrebare ? 

DINA (încet): Întrebare. De ani de 
zile întreb. 


VLASE : Pe cine ai întrebat ? 
DINA : Pe toată lumea. 
VLASE : Adică ? 


DINA (complet descumpănită, după o 
pauză) : Pe nimeni... De fapt, pe ni- 
meni. N-am cu cine să vorbesc. 

VLASE : N-ai prieteni ? 

DINA : Nu aveam nici cînd eram la 
internat, dar aici !... Cu cine poţi vor- 
bi aici? Cu Premarele ? (Se scutură 
cu greață.) Tata? (Scăzut.) Tata e 
drăguţ cu mine, dar, ştii, el nu pri- 
veste decît în pămînt. Nu e în stare 
să-şi piardă capul. La el, totul e așa... 


cum să-ți spun... (Imită.) „Nu risipi 
piinea veche: e bună de pesmet“, 
„Păstrează jurnalul : e bun de aprins 
focul“... 

VLASE : Hm... Si atunci? 

DINA : Atunci... trebuie să vorbesc tot 
cu Ruy Blas... cu sărmanul Dionis... 
cu Martin Eden... Îi cunoşti ? Ei sînt 
curaţi, frumoşi, inteligenţi, îndrăz- 
neti... 

VLASE : Dar şi în cărţi, oamenii ace- 
ştia se luptă cu tot soiul de ticăloşi. 
Nu-şi taie ei drum prin beznă ? 

DINA : Eu... Pe cei răi îi recunosc în 
jurul meu. Dar ceilalţi unde-s? De 
ce se lasă atîta aşteptaţi ? 

VLASE : Încearcă să le ieşi în întîm- 
pinare. 

DINA (cu entuziasm): Aş vrea s-o 
fac! Să mă duc la ei si să spun: 
„daţi-mi prilejul 1 Cu literă mare: 
PRILEJUL ! Să fie o clipă din viață 
care să-mi ceară tot. (Exaltată.) Din- 
tr-o dată, tot ! Ştii ? Cum se consumă 
gămălia de chibrit! 

VLASE : De ce o gămălie de chibrit? 
Mai bine o torţă, să lumineze tot 
drumul. Drumul oamenilor buni e 
lung și greu. 

DINA (încet): Pentru asta trebuie 
putere. Nu mă simt în stare. (Oftea- 
ză.) Nu sînt decît o fetiţă. Nimeni nu 
mă ia în serios. (Usa se deschide; 
Dina, speri:tă.) Ce-i asta ? 

VLASE : Onciuc! Ce s-a întîmplat ? 

ONCIUC (apare în cadrul ușii, purtîn- 
du-l în braţe, inert, pe Florescu): 
L-am găsit... la marginea pădurii... 
(Vlase sare să-l sprijine ; bătrinul gî- 
fiie.) Abia mai suflă. 

VLASE : Dincolo. E un pat acolo. (Îl 
duc în încăperea alăturată. Vlase se 
întoarce.) 

DINA : E rănit? 

VLASE : Nu. Foamea. 

DINA : De unde ştii? 

VLASE: O cunosc. Te-ai speriat? 
(Gest afirmativ la Dina.) Dacă vrei, 
cum spui, să fii de folos oamenilor, 
trebuie să ai mai mult curaj. (Pri- 
vind-o.) Prinde bine, zău. 

DINA (ea nu glumește): Am! Pot să 
am curaj ! Dacă aş şti că undeva, ori- 
unde, chiar la capătul pămîntului, e 
cineva care are nevoie de mine... 

VLASE (gest spre încăperea vecină): E 
mai aproape. 

DINA (cu ochii aprinşi): Ce-aş putea 
să fac ? 

VLASE : O supă. 

DINA: ?! 

VLASE : Băiatul trebuie să-și vină-n 
fire. 

(Dina îi stringe mîinile, într-un gest 
de recunoștință. Iese fugind. Vlase 
trece dincolo şi revine cu Onciuc.) 


ONCIUC : Nu-i de aici băiatul ăsta. 
Venea dinspre oraș. Şi ducea un sac 
greu în spinare. Cine-o fi ? 

VLASE : Aflăm noi. 

ONCIUC : Că zdraveni umeri mai are ! 
Coşcogea sacul, auzi... (Pauză.) Aşa-s 
vremurile, ce să faci! Tragi! 

VLASE : Lasă, moșule, că nici cu tine 
nu mi-i ruşine. Ai luptat, la anii pe 
care-i ai... 

ONCIUC (mâhnit): Nu-mi mai spune 
mos, rogu-te, că şi băieţii, tot așa, din 
„moşule” nu mă scoteau. Şi cînd s-au 
dus mai departe cu rușii, m-au trimis 
acasă. „Eşti bătrîn, ţi-e vremea să 
te odihneşti. Na-ţi o hîrtie c-ai fost 
în detaşament“. Ai văzut-o. A întă- 
rit-o maiorul rușilor cu ştampila re- 
gimentului. Da' eu, ce, de hirtie am 
oa ?  (Scirbit.) Pensionarul nai- 

ii! 

VLASE (zîmbind): Să trăieşti ! 

ONCIUC : Să trăieşti, uşor de zis, da' 
pentru ce să mai trăieşti ? 

VLASE : Cum aşa ? 

ONCIUC : Uite-aşa! M-am întors la 
coliba mea de pe munte, la baba 
mea. E, trec cîteva zile şi încep să 
mă simt al naibii de prost. „Gloabă 
bătrînă, acu’ nu mai trebuieşti ni- 
mănui. Poţi să te spînzuri... !“ 

VA (vesel): Văd că te-ai răzgîn- 

It. 

ONCIUC : Păi! Alaltăseară, văd o lu- 
mină în vale. Mă uit eu — la mină 
o fi? Parcă nu-mi venea a crede. 
Aici era. Zic femeii : la mină sînt oa- 
meni. Poate le-o trebui ajutor. M-am 
dat jos şi.. ai văzut că mai țin la 
muncă. 

VLASE : Eşti binevenit. Chiar aş fi 
avut nevoie de un sfat. 

ONCIUC : Cere-l! La bătrîni afli sfa- 
turile ca-n blana cotoiului puricii. 
VLASE : Am venit să văd care-i starea 
minei. Aici am hotărît să-ncepem 

deblocarea. Cu atiţia cîţi sîntem. 

ONCIUC (oftind): Fuţini... 

VLASE : La început a fost de mîncare 
din ce-am adus cu mine; dar acum, 
proviziile sînt pe terminate. Ce-am 
putea face ? La oraşe greu de ajuns. 

ONCIUC : Greu, greu de tot. Poatecă, 
dac-am avea bani mulţi, am lua de 
la Premare. 

VLASE : De unde bani... (Pauză.) Dar 
Premarele cum de are alimente? 
ONCIUC : A, păi el a avut învirtelile 
lui cu hitleriştii, nu se poate să nu-i 

fi rămas ceva. Are el, şobolanul... 


VLASE : Bine! Atunci, nu-i nevoie de 
bani. Dar cum aflăm unde-şi ține 
proviziile ? 

ONCIUC: Eu zic să-l pîndim cîteva 
nopţi la rînd. Să vedem cînd se duce 
să le scoată de pe unde le-o fi 
ascuns. 

VLASE : Bine gîndit. Ai să te ocupi 
şi de treaba asta, Onciucule! 

ONCIUC : Lasă, îl dibuim noi. Aşa... 
Şi dacă zice ceva, îl întrebăm: de 
unde le ai? 

VLASE : Nu cred c-o să zică. 

ONCIUC:  Şi-ar mai fi ceva... (Intră 
Cortez. Onciuc ezită.) 

VLASE : Spune ce ai de spus. (Onciuc 
tace.) 

CORTEZ : Vă stingheresc. Pot reveni 
mai tirziu. 

VLASE :  Rămii, domnule inginer. 
(Pauză.) Hai, Onciuc ! 

ONCIUC : Apăi, uite ce-ar mai fi, frate 
dragă. (Răsuflă adînc, stingherit că 
mai e auzit şi de altul.) De cînd 
eram acolo, la ai noştri... da’ ce zic, şi 
mai 'nainte... am eu în mine o dorin- 
tå mare. Vreau... zi şi noapte mă 
gîndesc la asta, tovarășe. Vreau să 
intru în partid. (Pauză, apoi conti- 
nuă, rar.) Nu ştiu cît mai am de 
trăit... poate nu mult. De ce să mor 
departe de oamenii pe care-i ţin în 
inima mea ? 

VLASE : Ai dreptate, moșule. Numai... 
Încă n-avem celulă de partid aici. 
Dar n-avea grijă, dorința ta o să a- 
jungă la partid. Gindește-te bine și 
povesteşte-ţi viaţa. Adun-o pe hirtie. 

ONCIUC : Viaţa mea ? Ce să povestesc?! 
Toată mi s-a dus în fundul pămîntu- 
lui, la ciocan si sfredel. Doar în ul- 
tima vreme... cînd am pus mîna pe 
armă... 

VLASE : E cea mai bună  recoman- 
dare... 

ONCIUC : Aşa... ? Ei... Atunci... noapte 
bună. Pe mîine !... A! (Scoate o felie 
groasă de piine.) S-o dai băiatului 
cela, cînd s-o trezi... că-i sleit... A 
cărat un sac cu scule. Miine am să-i 
aduc eu sculele. 

VLASE : Lasă, găsim noi ceva hrană 
pentru el. (Îl conduce la uşă.) 

ONCIUC: Bună! 

CORTEZ : La revedere ! (Bătrinul iese. 
Se mai întoarce o dată.) 

ONCIUC : Eşti miner? De unde ştii să 
puşti cu explozibil ? 

VLASE : Ba sînt ceferist. Dar de cînd 
cu războiul, a trebuit să umblăm cu 
explozibil şi pe la C.F.R. Pe miine. 
(Onciuc iese. Lui Cortez.) Te ascult. 

CORTEZ : Mă gindesc cum să-ți vor- 
besc. Cred că am început să te cu- 
nosc : cînd îţi pui ceva în minte, ni- 
mic nu te opreşte. Nu mai ţii seama 
de nimic. 

VLASE : Afară de realitate. 

CORTEZ : Tocmai ! Realitatea este că 
situaţia e îngrozitoare. Cu forţele de 
care dispunem, vom avea o înaintare 
de melc. 

VLASE : De acord. Ce propui? 

CORTEZ (ridică din umeri): Nu ştiu 
ce-aş putea propune. 

VLASE (scoate un carnet): Ce mijloa- 
ce tehnice au rămas ? 

CORTEZ : Nimic... sau aproape. Prac- 
tic, nimic. Există o locomobilă din 
vremea lui Pazvante... Asta-i tot. 

VLASE : Si n-o putem folosi? 

CORTEZ : La ce s-o adaptăm ? N-avem 
ce face cu ea. 


VLASE : E ultimul cuvînt? Mai gîn- 
deşte-te. Caută altceva... Soluţii. 

CORTEZ : Gîndesc. Caut. Şi nimic... 

VLASE : Ascultă-mă, Cortez : cu cît e 
mai necesar un lucru, cu atît devine 
mai posibil. Fascismul a cotropit, la 
un moment dat, aproape toată Euro- 
pa. Eratare, era fioros, era înarmat 
pînă în dinţi ; nu ? Dar poate că nici- 
odată n-a fost în istorie o nevoie mai 
mare de a înmormînta robia şi cri- 
ma. Uite că băgăm fascismul în mor- 
mint. Nu? 

CORTEZ : Perfect adevărat. 

VLASE : Sau să ne gîndim puţin la 
viitor. Ce vezi în jur? O ţară sără- 
cită de război. Foamete, mizerie, dis- 
perare. Si, totuşi, peste  zece-cinci- 
sprezece ani, pe locurile astea vei ve- 
dea construcţii cum au puţine ţări ci- 
vilizate. Poporul le va ridica singur, 
cu mîinile lui. Pare de necrezut? 
Nu! E necesar — destul a suferit 
poporul ăsta —, deci e posibil... Așa 
şi la mină. Trebuie s-o deschidem 
repede. Se poate, Cortez, se poate! 

CORTEZ: În principiu, sună bine. 
Semnez şi eu. În practică, însă... 

VLASE : Ce s-a întîmplat cu compre- 
sorul ? 

CORTEZ : Care ? 

VLASE : Cred că nemţii n-au avut 
timp să-l ia cînd au fugit. 

CORTEZ : Nu ştiu. A dispărut. 

VLASE : Dacă mai există, să-l găsim. 

CORTEZ (abătut): Speri — în orice 
situaţie, speri ? 

VLASE : Fără excepţie ! (Cu o amintire 
recentă.) E ceea ce îţi poate salva şi 
viaţa. Hai, pentru dumnezeu, fii mai 
optimist ! 


CORTEZ (pe ginduri): Ciudată îmbi- 
nare de viziuni patetice și calcul me- 
ticulos ! (Pauză. Se frămiîntă.) Da! 
Nu mi-e ruşine! Am să învățde la 
dumneata ! La aproape cincizeci de 
ani am să iau un alt ax moral. Cred 
că mai sînt în stare să învăţ! Cele- 
brul Institut Politehnic din Charlot- 
tenburg i-a conferit, în 1920, diploma 
de inginer tînărului Paul Cortez. Me- 
rită văzută. E un document, cu che- 
nar aurit şi peceţi solemne. Dumnea- 
ta n-ai să-mi dai nici un titlu, dar 
mi se pare că asemenea lecţii sînt 
mai importante decît o academie. În- 
vață-mă. 

VLASE : De ce? Învață de la popor. 
Uite, a fost aici Vasile Onciuc. A 
luptat la partizani. A venit aici. L-a: 
văzut, l-ai auzit. Ce înalt simț al da- 
toriei la acest om simplu, trăit greu, 
pe care soarele l-a luminat atît de 
puțin! 

CORTEZ : Comuniștii l-au luminat mai 
mult. Îmi pare bine că te-am cunos- 
cut, Vlase. 


(Cortez se apleacă, ridică de pe jos 
un șurub, îl privește și, văzînd că e 
bun încă, îl bagă-n buzunar. Dincolo, 
Florescu geme, apoi deschide brusc 
ușa. E foarte palid şi se clatină; are 
o privire rătăcită. Cortez îl privește 
surprins. Vlase îi iese în întîmpinare.) 


VLASE : Nu trebuia să te scoli, tova- 


råse. 

FLORESCU : Unde-i sacul ? Sacul ! 

VLASE : Stai liniştit... 

FLORESCU (precipitat): Aveam un 
sac cu scule... capse, fitiluri... Mi 
l-au dat pentru voi... Unde-i? 

VLASE : Cine ţi l-a dat? 

FLORESCU : De la Județeană. Spu- 
neau... (Își umezeşte mereu buzele 
arse, vorbește chinuit.) 

VLASE : Stai pe scaun. Spune. De cîte 
zile n-ai mîncat? (Gest la Florescu 
„lasă“.) Nu, zi ! De cînd ? 

FLORESCU : De alaltăieri. 

VLASE : Așa ai plecat peste munți?! 
Fără o bucată de pîine? 

FLORESCU : Sacul... Sacul cu scule... 
(Cu teamă.) S-a pierdut ? (Cortez iese 
încet. Florescu izbucnește într-un 
plins nervos.) S-a pierdut... 

VLASE : Eşti un băiat strașnic. Ute- 
cist, nu ? , 

FLORESCU (ridică ochii): De unde 
ştii ? 

VLASE: Haide. Mi-am închipuit. Bătrî- 
nul ştie unde te-a găsit, o să luăm 
sculele, să n-ai grijă... Hai să te. 
culci.. (Îl susține, conducîndu-l.) 

FLORESCU (oprindu-se o clipă) : Dum- 
neata ce faci aici, la mină? 

VLASE (ieşind cu el): Ajut şi eu. Toţi 
trebuie să ajute. 


(Scena rămîne goală, apoi, prin ușa 
care dă afară, intră Dina. Poartă un 
castron cu supă aburindă. Traversea- 
ză scena. Lumina scade treptat.) 


Întuneric 


DE VORBĂ, OAMENI 
SI LUCRURI 


Acelaşi decor. Cortez şi Dina. 


CORTEZ : Aseară am uitat niște hirtii 
aici. (Caută în sertar.) 

DINA : Şi acum ai plecat fără să te a- 
tingi de mîncare. Am s-o încălzesc 
iar. 

CORTEZ : Nu trebuie. Ţi-am spus de 
atîtea ori să nu risipești lemnele. 
DINA : Tată, cum de nu l-ai recunoscut 

din prima clipă ? 

CORTEZ (căutînd): Pe cine ? 

DINA : Pe el, pe Vlase. Cind a apărut 
iar la mină! (Cortez mormăie ceva 
neinteligibil.) Nu ţii minte, cînd... 

CORTEZ : Am găsit. Haidem. 

DINA : Nu, vreau să rămîn aici un 
pic. 

CORTEZ : Pentru ? 


DINA : De mult nu m-am mai jucat 
„de-a pasărea Colibri“. 

CORTEZ : Credeam că ai crescut mare 
şi te-ai făcut serioasă. 

DINA : Chiar sînt. Şi nu văd nici o 
bucurie în asta. (Nostalgic.) Mă sim- 
team asa de bine cînd pluteam... 

CORTEZ : Nu sta mult. O să te gă- 
sească Vlase ! 

DINA : Ei şi? O să mă mănînce? 
Vlase se hrănește cu oameni? 

CORTEZ : Oh, asta nu. (Iese.) 


(Dina ridică o scîndură din podea si 
scoate de acolo un leagăn de grădină. 
Se munceşte să-i agațe inelele de 
niște cîrlige prinse într-o bîrnă m 
timpul încercărilor, nereuşite, intră 
Florescu.) 


FLORESCU : Cine ești? Ce faci aici? 

DINA (firesc): Nu vezi? Vreau să prind 
leagănul. Ajută-mă, te rog. 

FLORESCU : De asta îți arde? Cînd 
am întrebat „ce faci ?”, am înțeles: 
„cu ce te ocupi, care ţi-i rolul la mi- 
na asta? Activitatea !“ 

DINA : Sînt Dina Predescu, fiica ingi- 
nerului Cortez. 


FLORESCU : Asta nu-i o activitate. Şi 
de ce nu te cheamă ca pe tata? 
DINA : Predescu e numele mamei. Dar 

Cortez mi-e ca şi un tată bun. 

FLORESCU : Frumos, foarte frumos 
aie partea lui. Unde e tovarășul Vla- 
se 

DINA : Pe-aproape. 

FLORESCU : Va să zică... n-ai nici o 
treabă concretă. 

DINA : Ba da. (Confidenţial.) Caut... 

FLORESCU : Ce cauţi ? 

DINA ...caut un om. Unul adevărat. 
Ştii ceva ? Se simte că aici la mină 
a venit unul... 

FLORESCU : Nu ştiu. Fii foarte atentă: 
nu toți cei care arată a oameni sînt 
într-adevăr. (Dă să iasă.) 

DINA : Mai stai. 

FLORESCU : De ce? 

DINA : Să vorbim. 

FLORESCU : Despre ce? 

SUA Despre orice. Uite, despre lea- 
gån ! 

FLORESCU : Esti putin cam... 

DINA : ...nebună — ai vrut să spui? 

FLORESCU : N-am venit pînă aici ca 
să discut despre jocuri de fetițe. 
(Vrea să plece.) 

DINA (strigă): Dar de ce? Nu înţe- 
legi ? De ce nu înţelegi? Leagănul.., 

FLORESCU : Ce să înțeleg ? 

DINA : Nimic. (Pauză.) Poţi să-mi vor- 
beşti frumos despre dragoste ? 

FLORESCU : Ia ascultă, fetiţo... 

DINA (închide ochii): Ceva ciudat, 
tulburător — cum începe... cum sună 
altfel cuvintele... şi cum... (Reverie 
ruptă ; îl examinează critic.) Dar cred 
că eşti prea tînăr. 

FLORESCU (atins): Ei, asta-i bună! 
Dragostea (rezumat din lecturi) este 
un sentiment nobil, care trebuie să 
însufleţească pentru fapte mărețe. 

DINA (dezamăgită): Nu aşa. Mal 
simplu. Sau mai complicat, nu ştiu. 
Ştiu că toate gîndurile încep să fie 
pline de imaginea lui. Îl cunoşti mai 
bine, în fiecare ceas îl descoperi iar, 
şi uite că mai are încă o faţă, cu 
încă un fel de a închide ochii obo- 
siti. Si tu crezi cå e cu neputinţă să-l 
iubeşti mai mult decît în clipa asta... 
dar miine reușești să-l iubeşti cu 
mult mai mult... şi vrei să-l iubeşti 
mai mult încă... 

FLORESCU : Chiar asa, la infinit ? 

DINA : Dincolo de el. Dragostea trece 
de infinit. (Pauză.) Uite că am reuşit 
să prind singură leagănul. (Se urcă.) 
Hai, cel puţin dă-mi vînt. Aşa. Mai 
cu viaţă ! (Brusc.) Ştii cine sînt? 

FLORESCU : ? 

DINA : Pasărea Colibri. 

FLORESCU : Ce păsărele cîntă... 


(Flutură mîna la timplă.) 

ONCIUC (viră capul pe ușă): Vlase? 
Nu-i ? Afurisită treabă ! 

FLORESCU : Ce s-a întimplat ? 

ONCIUC : Nu mai vor să vină la lucru. 

FLORESCU : Grevă? Unde? Cind? 
(Dar Onciuc a inchis ușa.) Stai, stai 
asa, moşule ! (Iese precipitat.) 

DINA (singură, se leagănă şi cîntă în- 
cet o melodie naivă. Muşcă dintr-un 
măr. Intră Vlase. Se apropie încet. 
Dina îi întinde mărul): Vrei? E 
bun ! 

VLASE : Vreau. (Îl ia, o dă în leagăn.) 

DINA : Nu rizi de mine că mă joc? 

VLASE : Nu. 


DINA : Cînd mă dau în leagăn, e ca si 
cum aş fi îndrăgostită: mă simt ve- 
selă, uşoară. I-am spus-o si unui tî- 
når, adineauri. A rís, n-a înţeles. Cei 
mai mulţi nu înţeleg. Păcat. Nu-i aşa 
că-i păcat ? 

VLASE : Într-adevăr ! 

DINA (cîntă melodia ei de adineauri. 
Vlase o priveşte grav. Dina tace 
brusc; coboară din leagăn): Ai să 
mai stai şi altă dată de vorbă cu 
mine ? 

VLASE : Ce întrebare! Sigur că da. 

DINA : Nu, nu, ştiu eu de ce întreb. 
Trec zile şi n-am cu sine schimba un 
cuvint. Citeodată vorbesc cu lucru- 
rile. Nu cu oricare. Cu leagănul, da. 
Ascultă. (Se apropie de leagăn.) Lea- 
gănule, spune-mi, am să fiu iubită 
vreodată ? Sau am să mor fără dra- 
goste ? (Pauză. Alt ton.) Nu ştiu ce 
are azi, tace. Nu vrei să-l ajuţi? 
Răspunde pentru el. (Reia tonul.) 
Hai, leagănule! 

VLASE : Da. 


DINA : Cum să apar în faţa omului 
drag ? Cum va şti că-l iubesc? Cum 
va deosebi glasul meu dintr-o sută? 

VLASE : Vorbește-i. Fiindcă-l iubeşti, 
vocea ta o să-i sune altfel decît ce- 
lelalte. 

DINA : Bine, leagănule, am să-i vor- 
besc. (Dezvinovățindu-se.) Joc copi- 
lăresc. Îţi pare rău de timpul pier- 
dut ? 

VLASE : N-a fost timp pierdut. (Sint 
foarte aproape unul de altul.) 

DINA (se detașează) : M-ai rugat să fac 
rost de săpun pentru oameni. N-am 
mai găsit, îmi pare rău. Dar am adus 

_ sodå. Să se spele cu apă multă ; să-și 


îţi 


ferească numai ochii. Ochii... (Caută, 
iarăşi, privirile lui Vlase.) 

VLASE : Bun. Sodă, orice. Ne pîndeşte 
tifosul. 

DINA : Tu te gîndeşti mereu la ei. Dar 
ei ce fel de oameni sînt ? 

VLASE : Important e ce-or să fie. 

DINA : N-au pic de recunoștință. (Vlase 
ride.) Uite, nu mai vor să lucreze, 
fac grevă. 

VLASE (brusc) : Ce ? 

DINA : Da, a fost Onciuc pe-aici și... 

VLASE (o împinge fugind) : Şi de ce nu 
mi-ai spus?! 


Întuneric 


CUM SE SPARGE CHEFUL 


Dugheana Premarelui. O tejghea ; în 
spatele ei, rafturi. Într-un colț, la o 
masă, Mușama, Cititu, Chipăilă beau. 
Premarele mai aduce o sticlă. 


CITITU : Bravo, bravo, dom’ Premare ! 
(Agită sticla cealaltă). Asta mai are 
ceva pe fund — şi dumneata repede 
cu schimbul. Şi, culmea, totul fără 
plată. Nu te mai recunosc. 

CHIPĂILĂ : Vrei să cădem sub masă. 
Ai zis aşa, ori nu? 

PREMARELE : Am zis. 

CHIPĂILĂ : „Na-vă, beţi pîn’ eti că- 
dea sub masă“. (Se uită.) N-avem toţi 
loc aici... mai adu o masă... 

CITITU : Ce-mi place la dom’ Premare: 
peste noapte s-a făcut culant. 

CHIPĂILĂ : Ttt! Ttt! Cititule! Chiar 
dacă ești băut, nu-i frumos să spui 
porcării. (Premarele toarnă.) 

MUŞAMA : Mai plin, mai plin. (Celor- 
lalți.) Lasă, mă, că nu dă de la el. 

PREMARELE (îl atinge cu cotul): Măi 
Muşama, tu eşti ori prea treaz, ori 
prea băut. 

MUȘŞAMA : Taci, să nu se prindă hu- 
sănii. 

CITITU (a stat adînc pe ginduri): Nu 
înţeleg. 

MUSAMA : Ce-i de înţeles aici, mă? 

CHIPĂILĂ : Păi dacă nici Cititu nu-n- 
telege... 

CITITU : Nu-nteleg. (Premarelui.) Ce 
te-a gåsit, dom'le ? Vlase, bine, ne då 
cå vrea så-i deschidem mina, da' pe 
tine ce te-a găsit să ne tii pe mincare 
şi băutură ? Pomană ? Ce-i, ziua mor- 
tilor ? 


CHIPĂILĂ : Înainte nu dădeai pe dai- 
boj un cap de aţă. Şi-ai început să ne 
iubeşti, așa, deodată... 

PREMARELE : Sínteti simpatia mea. 
Tin, mă, la voi. 

CHIPĂILĂ (se ridică): Atunci, pupă- 
mă, na! (Premarele se fereşte.) Minţi, 
javră ! 

PREMARELE : Eşti un prost. Nu-i mai 
bine să vă obosiţi aici, la o cinzeacă, 
decît acolo, jos ? 

MUSAMA : Hai, lasă, lasă. Vezi mai 
bine cine-i acolo. 


(Au intrat Bodincă, un om necăjit, 
si mnevastă-sa, Pavlida, o femeie mărun- 
tă și firavă. Amindoi duc cite un sac 
cu bulendre. Dau bună-seara.) 
PREMARELE : A, v-aţi întors la cui- 

buri, porumbeilor? (Alt ton.) Aţi 

adus datoria ? 

BODINCA (umil): Dom’ Premare, n-am 
adus. 

PAVLIDA (7scutit şi revendicativ): Că 
vai de capul nostru prin cîte am tre- 
cut ! Că era să ne omoare o bombă! 
Cum să mai aduci datoriile!? De 
unde bani ? 

PREMARELE (rece): Şi-atunci, ce-aţi 
mai venit la mine ? 

BODIÎNCĂ (tot rugător) : Dar la cine să 
venim ? Tot dumneata trebuie să ne... 

PREMARELE : N-am... 

BODÎNCĂ : Oleacă de mălai, pînă ne 
mai aşezăm... 

PREMARELE: Pe veresie, nimic. N-am. 
Nu fac pomeni. Aşa, ies la pe- 
peni ... 

PAVLIDA : Si ce să-ți dăm, ce? Nu 
vezi că n-avem decît ce-i pe noi? 
PREMARELE (examinează, pipăie bun- 
da): Ei, lasă aici bunda, că tot ţi-e 
prea cald cu ea. Abia a-nceput sep- 
tembrie. (Femeia o dezbracă şi i-o 

dă.) 

PAVLIDA (cu furie abia stăpinită): Nu 
te mai saturi... 

PREMARELE (împăturind bunda şi ie- 
sind): Vremuri grele... 

PAVLIDA : Acu' să vezi ce poti nă- 
dăjdui la „inima lui bună“. O să-ţi 
dea! să nu poţi duce... 

BODINCĂ : Lasă gura... 

MUSAMA : Teşiți afară... azi nu se 
lucrează. Sărbătoare ! E sfîntul Cinci- 
deste, patronul manglitorilor... Vrem 
să petrecem! 

PAVLIDA (cu furie): Beţivi afurisiţi ! 

PREMARELE (lui Muşama): Vezi-ţi de 
treabă. Sărbătoarea-i sărbătoare. afa- 
cerile e afaceri ! (Lui Bodîncă.) Uite- 
aici. Mi-a fost milă. O oală întreagă 
de mălai... 

PAVLIDA (examinează) : Rasă ! 


PREMARELE : Da' ce-ai vrea, cu virf? 
Bunda e cîrpită în două locuri... 

BODINCA : Hai, femeie... 

PAVLIDA (il împinge): Ce, hai?! Ce 
ştii tu! Asta nu-mi ajunge nici pe 
două zile! 

PREMARELE : Ei, vezi! Pentru azi 
v-ajunge. Că miine tot nu mai sinteţi 
aici. 

BODÎNCĂ : Cum aşa ? Păi eu am venit 
la mină. Unde să plec iar? 

PREMARELE : Mina? Minae făcută 
praf. Duceţi-vă unde-ţi vedea cu 
ochii. 

BODINCĂ : Ba să mă ierţi. M-am în- 
tors pentru mină. Cînd or veni s-o 
deschidă, să ne afle aici. 

CHIPĂILĂ (ameţit) : Au şi venit. Unu, 
Vlase... Îl ştii pe Vlase? Ala... phii! 

MUSAMA : Înghite-ţi limba, cioară! 
Ai început să cîrîi? (Lui Bodincă.) 
Ia-ti muierea și șterge-o de aici. 

BODÎNCĂ (drept): Să poruncesti cui 
ai mai poruncit. (Premarelui.) Sîntem 
mineri. rostul nostru-i la mină. 

PREMARELE : Mama voastră de tică- 
loşi, astăzi şi mîine... 

BODÎNCĂ : De ce ne-njuri, dom’ Pre- 
mare? Ce, mai sîntem acu’ trei săp- 
tămiîni ? 

PREMARELE : Uite ce: dacă nu vă 
luaţi, dar acum, pe loc, tălpășița, vă 
iau îndărăt mălaiul şi opresc şi bun- 
da. Tot îmi sînteţi datori. 

PAVLIDA : Sări-ţi-ar ochii! Ploşniţă ! 

BODÎNCĂ : Apoi, bunda, poti s-o tii, 
cum ţi-e obiceiul. Nu mai e mult şi 
ne-om socoti... De-aia nici nu plecăm 
de-aici. 

MUSȘAMA  (amenințător): Ba o să 
plecaţi. Acu’ o să plecați ! (Ridică o 
sticlă, ciocneşte unul de altul cape- 
tele lui Cititu şi Chipăilă.) Mă, sus! 
E timpul să plătiţi ce-aţi băut. So pe 
ei ! 

CHIPĂILĂ (turtă) : Sărim, sărim! 


(Bodincă e înghesuit. Luptă.) 


PAVLIDA (strigă): Ajutor! Bandiţii! 
MUȘAMA (lovindu-l pe Bodincă): Mai 
zi că mergi la lucru, şi te omor! 


(Pe replică, a intrat, trintind usa de 
perete, Florescu. Ridică o masă. Încre- 
menire generală.) 


FLORESCU : Nimeni nu mişcă! (Se 
apropie de Bodincă, cercul se desfa- 
ce.) Te-au maltratat, tovarăşe ? 

PAVLIDA : Nu, da? l-au bătut, tilharii! 
Fiindcă vrea să muncească... Noi a- 
cum am venit... 

FLORESCU : Ei, las’, că-i aranjez eu! 
Duceţi-vă liniștiți, tovarăşi, aşezaţi-vă 
undeva... O să fie de lucru... 


(Bodincă şi femeia ies; după o clipă, 
se întoarce numai ea.) 


PAVLIDA (apucînd repede oala de mă- 
lai rămasă pe masă): Era să le-o las 
lor... (Iese.) 

CITITU (fluier): Am citit undeva... 
Parcă în „Mizerabilii”... tot aşa venea 
unul, Javră... Javre... Mi-a slăbit me- 
morja. 

CHIPĂILĂ (lui Florescu) : Si lasă masa 
aia, că mi-e frică. (Se așază.) 

FLORESCU (strigă) : În picioare ! Taci ! 
Vreţi grevă ? Încolonarea şi direct la 
lucru. Toti, imediat ! 

PREMARELE : Domnule tovarăș... eu 
sînt negustor... eu nu... ce să caut... 
FLORESCU : Nu mai există negustori! 
Mişcă ! V-arăt eu grevă! Înainte 

marş ! 


(Intră Vlase.) 


CHIPĂILĂ (se ridică): Vlase! 

FLORESCU : Ah, vii, în sfîrşit! 

VLASE : Ce-i cu asta? Ce-i asta? 

FLORESCU : Ce să fie?! O masă. 

VLASE : Pune-o jos. Nu poti discuta 
altfel ? 

FLORESCU : Pușlamalele amenințau 
un muncitor, adineauri. 

VLASE : Acum nu mai amenință pe 
nimeni. 

FLORESCU : Să meargă la lucru! 

VLASE : Dar nu aşa. 

FLORESCU : Aha... Înţeleg de ce ţi-au 
sărit în cap — te porți cu mănuși. Eu 
i-aş lichida la prima mişcare. 

VLASE : Ştii ceva? Ieși afară și cal- 
mează-te. După aia, poţi veni înapoi. 

FLORESCU (după o pauză, atins): Bi- 
ne. Dacă o să fii nevoit să mă chemi, 
nu te jena. (Iese.) 

PREMARELE (furios): Ce cauţi aici, 
domnu’ Vlase ? Te-ai înfipt la pro- 
viziile mele, ai? Crezi că poti face 
orice pe aici, ai ? Lasă, lasă... 

VLASE : Vorbeşti de furgoanele nem- 
testi ? 

PREMARELE : Ale mele. 

VLASE : De unde le ai? 

PREMARELE : Le-am strîns... adică 
le-am... (Țipă.) Mă priveşte! 

VLASE : Ei, dacă te privește... Sînt 
furgoane nemtesti, captură de război. 
Punct. Una din două: ori nu-ți apar- 
ţin, ori ţi le-au procurat nemţii. Ai 
făcut afaceri cu fasciștii ? 


PREMARELE (se retrage): Eu... ce 
vorbă ! Sînt negustor... Am o prăvă- 
lioară... 

VLASE (calm): Ce afaceri ai mai fă- 
cut cu ei? 

PREMARELE : Nimic. (În panică.) Ni- 
mic, mă cam grăbesc, am treabă, 
plînge copiii. 

VLASE : Și furgoanele ? 

PREMARELE : Altă dată... 

VLASE : Oricind, cu multă plăcere. 
(Premarele iese de-a-ndaratelea. Ce- 
lor trei.) Şi-acum, sedeti. (Destindere. 
Stă cu ei la masă.) Ce s-a întîmplat? 

MUSAMA (după o tăcere prelungită): 
Ce să se-ntîmple! Nu ştii cîntecul ? 
„lar mi-e bine, iar mă'mbăt, iar o 
iau de la-nceput...” 

VLASE : Cîntecul îl ştiu eu, dar nu se 
prea potriveşte. Ce, acu’ vi-i bine ? 
CHIPĂILĂ (tînguitor) : Aăăă ! Mi-a fost 
pîn-adineauri... Da’ acu’ m-am tre- 

zit... M-o speriat urîtu’ ăla. 

CITITU : Uite, vezi, ăsta-i defectul be- 
tiei : că trece! 

VLASE : Tocmai. Voi, fraților, ați ți- 
nut-o într-o beție lungă. 

CHIPĂILĂ : De ieri. 

CITITU : De aseară. 

VLASE : De ani şi ani de zile! Un soi 
afurisit de beție : îți ia cei mai fru- 
mosi ani şi-ţi lasă o mahmurealå 
care te scoate din rîndul oamenilor. 
Aici, la mina asta, aveati prilejul... 

MUŞAMA (întrerupe agitat): Nu-l as- 
cultati !... Începe cu bărbi si sfîrşeşte 
cu vreo cutie de conserve. Nu se mai 
prinde ! Acum avem burta plină! 

VLASE : Eu, cînd v-am dat de mîncare, 
v-am spus pe față: să deschidem 
mina. Dar cel care vă satură acum — 
ce socoteli are, v-aţi întrebat ? 

CITITU : Va să zică, noi sîntem copi- 
lul pentru care se băteau cele două 
mame... Nu-l văd pe înțeleptul rege 
Solomon... 

VLASE: Voi sînteţi treji acuma ? 

CHIPĂILĂ : Da. 

VLASE : Bine. (Pauză.) Dacă tot v-aţi 
trezit, ştiţi ce? Haideţi la lucru. (Chi- 
păilă schițează gestul de a se ridica.) 

MUŞAMA (urlă): Nu ne ducem nică- 
ieri ! Ce, ne ameninţi ? 

VLASE : Vino-ţi în fire. Dragostea şi 
munca nu se fac cu sila. Nu ameninţ 
pe nimeni. 

MUSAMA : Sanchi ! L-ai scos afară pe 
ăla cu masa, dar tu ţii un pistol în 
buzunar. Zi că n-ai! 

VLASE : Ba am! 

MUSAMA : Ei vezi ?!... Păi așa, cum 
vrei să stăm de vorbă ? ! (Vlase scoa- 
te în tăcere revolverul si i-l dă lui 
Chipăilă, care-l așază grijuliu pe ma- 
să.) Ei, asta mi-a plăcut!  Cinstit! 
Bate palma aici! (Vlase îi dă mina, 
Muşama i-o răsuceşte dureros şi-l 
trînteşte.) 

CHIFĂILĂ (revoltat): Asta nu-i o figu- 
ră cinstită! 

MUSAMA (ride): Da-i o figură! 

VLASE (de jos): Te pricepi, nu zic 
ba. Ţi-a reușit fiindcă n-am șştiut-o. 
Dar o s-o învăţ şi pe asta. Cite n-am în- 
văţat ! Şi cîte mai sînt de învăţat... 
(Rîde.) Avem cap uşor, prindem. 

MUŞAMA : La paştele cailor... 

VLASE (care nu i-a dat drumul la 
mînă, i-o răsuceşte la fel, sărind în 
picioare în timp ce Muşama cade): 
Ba chiar acum. Din mers. (li dă dru- 
mul — Muşama e pe jos.) Altceva? 

CHIPĂILĂ (aducîndu-i lui Vlase revol- 
verul): Nu te încrede în el. Eu îl 
cunosc. Adineauri, nu m-am băgat, 
dar acu' nu-l mai las. Nu-mi plac 
fiţele tale, Muşama! Omul trebuie 
să aibă cuvînt. Dacă mai faci una 
ca asta, dau! 

CITITU : Ţi-ai găsit nașul, băiete. Mai 
muşti ? 

VLASE (vîră revolverul în buzunar. 
Cu ton conciliant): Ei, nu-i nimic, 
am glumit cu toţii. 

MUSAMA (îşi pipăie încheietura mii- 
nii): Frumoasă glumă... 


(Intră Florescu și un grup de mun- 
citori. Rumoare. Din interior vine a- 
larmat Premarele.) 


PREMARELE (iritat): Ce-i năvala 
asta ? Ce-i cu voi? De unde dra- 
cu’ veniți ? 

VLASE : Ce, nu-i mai cunoşti? Mi- 
nerii s-au întors acasă. Bine-aţi ve- 
nit, fraţilor! Primul lucru — îngri- 
jiţi-vă de un adăpost. Pe aici au 
cam ars casele. Dregeţi şi voi cese 
poate, pe urmă veniţi să deschidem 
gurile minei. 

CANDREA : Casele ni le-am văzut. 
(Scuipă cu obidă.) Acu noi ne-am 
vorbit că mai putem sta aşa, o vre- 
me, cît e cald. Mina s-o deschidem. 
Asta-i ! 

KESSLER : Mergem. Unde ati înce- 
put să desfundaţi, Onciucule ? 

FLORESCU : La trei. 

ONCIUC : Da, la gura numărul trei. 
Că era surpătură mai puţină. 

CANDREA : Mergem. 

PREMARELE : Beţi şi voi un păhărel. 


CANDREA : Mai pe urmă. După 
lucru. 
PREMARELE : Hai, un rînd dela mine. 


(Premarele trece cu sticla printre 
mineri.) 


MUŞAMA (întunecat, îi întinde cana): 
Toarnă ! 

PREMARELE (îl ocolește şi aruncă 
furios) : Tine-ti labele acasă! Te-ai 
învăţat prost. Ce-i aici, parastas? 
De nimic nu sînteți buni, golani- 
lor. (Stringe totul de pe masa lor 
şi iese.) 

CHIPĂILĂ (de la venirea minerilor 
a privit cu Cititu spre Vlase ; fața 
lor trădează o mare  frămîntare. 
Vin amindoi în fața lui Vlase): Ia 
stai. Va să zică, ştiai ? 

VLASE : Ce? 

CHIPĂILĂ (gest către minerii care se 
pregătesc să plece): Că vin oamenii 
la lucru... 

VLASE : Ştiam. 

CHIPĂILĂ : Va să zică... nu-ți crăpa 
buza după noi? 

VLASE : Nu. 

CHIPĂILĂ (perplex): Păi, atunci, de 
ce-ţi răceai gura de pomană? 

CITITU : La ce, dom'le? 

VLASE : Asta-i tot ce-ați înțeles din 
ce v-am spus, acum şi de cînd sînt 
aici ? 

CHIPĂILĂ : Ce-i de înțeles? Vreica 
mina să... 

VLASE : Da, mina. O zi, o săptămînă, 
o lună, două. Şi după aia? „După 
aia”, uite ce nu mă lasă să dorm. 
O să prefacem viața din temelii — 
asta-i limpede ca lumina zilei. Doar 
n-a murit atita omenire ca să ră- 
miie lucrurile cum au fost. Dar alde 
voi ? Ce-o să faceţi? Loteria are 
haz cînd pui la bătaie un pol, acolo. 
Dar cînd e vorba de viaţă... de ceea 
ce ţi-a mai rămas din viaţă... nu-ţi 
convine să joci. O să vă lase inima 
să-i vedeţi pe ceilalți trăind ome- 
neste, iar voi, cum ati apucat?... 

MUŞAMA : La mină tot sîntem nişte 
venetici... 


VLASE : Mina e un început. Dar o 
să ridicăm şi palate. Nici atunci 
n-o să vă lipiţi de un loc? O să 
rămîneţi şi atunci, mereu, nişte ră- 
tăciți, nişte ciurucuri, nişte „vine-n 
urmă“? Cînd muncitorii făceau 
greve, voi v-aţi furisat cu învîrteli, 
cu furtişaguri. Si acum, cînd ne 
luptăm să scăpăm de ciuma asta fas- 
cistă, pe voi v-a găsit greva, fire-ati 
să fiţi! Şi cînd tot muncitorul o să 

aibă haine bune, voi o să veniţi, şon- 
tic-şontic, tot în zdrențele astea, nu- 
mai ca să nu intraţi în rînd?! 

MUȘAMA : Astea ni-s ţoalele. Altele 
n-avem. 

CHIPĂILĂ : De unde ceva în schimb? 

VLASE (ii ciocănește fruntea cu ară- 
tătorul): Aici trebuie schimbat în- 
tii. De aia vă chem la muncă cin- 
stită. 

CHIPĂILĂ : Eşti un om bun. Dar câţi 
sint ca tine? 

VLASE : Din ce în ce mai mulţi. 

CHIPĂILĂ : Si unde-s? Că nu i-am 
văzut pînă acum... 

VLASE : Prin ţară. În toată țara. 

CHIPĂILĂ : Cine-i cunoaşte ? 

VLASE : Cineva, care-i stringe şi-i 
învaţă pe toţi. 

CHIPĂILĂ : Cine? 

CITITU (solemn): Partidul comunişti- 
lor. (Chipăilă, din ochi. îl consultă 
pe Vlase. Vlase înclină capul, con- 
firmiînd.) 

CHIPĂILĂ : Să-i dea dumnezeu să- 
nătate... 

CITITU : Hai, fraţilor! Să mergem. 

MUŞAMA (lui Vlase): Se grăbesc ei, 
dar cu ce să lucreze? Să zgirie pia- 
tra cu ranga? 

VLASE : La nevoie... (O idee.) Dar a 
rămas ascuns, pe undeva, un com- 
presor. Poate demontat. Trebuie gă- 
sit, ne-ar ajuta mult. Nu m-ar mira 
să fie pe aici, pe-aproape. 

CITITU : Pe-aproape ? Unde. dom'le? 

VLASE :  Stiţi jocul copuior: rece, 
cald, fierbinte, foc... Aici, aș striga 
tot timpul — foc! (li priveşte cu 
înțeles.) 

CHIPĂILĂ : Ce vrei să spui? 

VLASE: Mai gindiţi-vă, că  sînteţi 
băieţi deştepţi.  Haidem, fraților. 
(Pleacă însoțit de mineri.) 

CHIPĂILĂ : Adicătelea ? 

CITITU : Aluzia mi se pare cît se poa- 
te de clară. 

CHIPĂILĂ : Să cotrobăim pe-aici? 
Ce zici, Muşama ? 

CITITU : În acest caz, se cheamă per- 
cheziţie. Hai! 


(Răscolesc prin rafturi și pe sub tej- 
ghea. Premarele apare, alarmat.) 


PREMARELE (ţipă): Ce faceţi acolo ? 
Hoţii! Hoţii! 

CITITU : Rămiîne de văzut cine-i ho- 
tul. 

PREMARELE (mai încet):  Căraţi-vă 
odată, leprelor ! 

CHIPĂILĂ (Premarelui): Ne încurci, 
şi noi avem treabă. 


PREMARELE (strigă): Pentru ultima 
dată vă spun (umil), vă rog, plecați! 
N-aveţi voie să cotrobăiţi aici. 

CITITU : Voie avem. N-avem altceva — 
timp pentru discuţii juridice. (Chi- 
pâilă deschide uşa; intră dincolo.) 

PREMARELE (ţipă): Nu umbla acolo, 
tigane ! 

CHIPĂILĂ (de dincolo): De ce să nu 
umblu ? 

PREMARELE : Acolo e jucăriile copii- 
lor. (Chipăilă se întoarce.) Stati mai 
bine locului, că v-aduc un rachiu... 
ca-n timpuri bune. 

MUSAMA : Adă, adă. Poate facem şi 
unu' mic. (Premarele iese.) 

CHIPĂILĂ : Ia ascultă,  Mușama, 
d-aia sîntem noi aici ? Fără compre- 
sor, greu! De ce să-l laşi lu’ hoţu' 
ăsta ? A desfăcut mașina bucăţi. Ia 
uite cu ce se joacă puradeii lui! 
(Scoate de sub haină injectorul.) 

CITITU : Ce ai acolo? 

CHIPĂILĂ : Motoru nu mişcă fără 
chichirezu' ăsta. Injictor îi zice. (Îl 
ascunde cînd vine Premarele.) 

PREMARELE : Serviţi, vă rog. (Toar- 
nå.) 

MUSAMA : De ce så ne certåm, fra- 
tilor, cu dom’ Premare ? El ne vrea 
întotdeauna binele. Pe cînd ăsta, 
Vlase, cine ştie ce vrea de noi. Mi-e 
frică să nu ne nenorocească. 

CITITU : Vlase ne-a salvat viața o 
dată şi, poate, cine ştie, o să ne-o 
mai salveze. E un om adevărat. Nu 
se răzbună el pe niste amăriţi ca noi. 

MUŞAMA : O să vedem. Bea! 

CITITU : Pentru prosperitatea Prema- 
relui — favoritul lui Hermes! (Pre- 
marele face ochi mari.) Hermes, dra- 
gå, zeul negustorilor şi al hoţilor! 

CHIPĂILĂ : Ce, credeai că ne-ai cum- 
părat cu rachiu ? 

CITITU : Brr! Scîrboasă poșircă! 

MUŞAMA : Las’ că merge. Vrei şam- 
panie ? 

CITITU : Fiindcă ne-ai cinstit, te scu- 
tim de percheziţie. 

PREMARELE (încîntat): Atunci, ple- 
cati ? 

CITITU : Da, putem pleca. Am găsit 
injectorul, deci compresorul e aici. 
Rămine să ne mai dai un fleac: 
șasiul, motorul şi... restul. P'ormă, 
adio! Oameni de cuvînt! 

PREMARELE : Ce? Care? Furaţi? 

CHIPĂILĂ : Invers! Înapoiem ce s-a 
furat. Ce-ai furat tu, mă,  javră 
zbanghie ! Trebuia să vină si o zi 
ca asta! 

CITITU : Dacă ne mai dai un kil de 
rachiu, îl ducem noi la mină. Dacă 
nu, îl cari tu, cu labele tale, de unde 
l-ai luat. Dura lex, sed lex! Adică, 
pe romîneşte... 

CHIPĂILĂ : Muşama, ia mîna din raft, 
că te pocnesc. 

CITITU : Just. Acum nu se ciordește. 
Sintem în interes de serviciu. Cind 
ăi veni ca simplu particular, se 
schimbă socoteala. 

CHIPĂILĂ : Dom’ Premare, dai, sau 
scotocim noi peste tot? 

CITITU : Şi repede, că ne-a invitat 
regina-mamă la dejun. 


(Grupul se stringe amenințător în 
jurul Premarelui.) 


Întuneric 


GURĂ-DULCE 


Același decor. Muncitorii, bărbați și 
Jemei, mănîncă la cîteva mese sărăcă- 
cioase, pe cind Premarele, desfăcîndu- 
şi marfa, își înseamnă datornicii. Fe- 
meia lui Ion Ticsa leagănă copilul. Ion 
cîntă încet la armonică. 


BODIÎNCĂ : Nici uşă, nici ferestre în- 
tregi. Crengi am pus, pînă una-alta, 
arză-le-ar focul ! Crengi ! 

DUMITRU TICSA : Măcar ai avut pe- 
reti. Dar eu! Ce casă, care casă? 
Nimic n-am mai găsit, cenuşa cui a 
ars-o ! 

CRISTINA : A dat Dumnezeu şi-a a- 
dormit copilul. Gata,nu mai vorbiţi 
tare. Şi tu, Ioane, nu mai lului. 


DUMITRU TICSA : Degeaba, ăsta cînd 
se porneşte... Ce, nu-l ştii ? Armonica 
şi cimilitura ! Poate să cadă si munte- 
le, totuna-i. Să umbli toată valea 
Dornei, nu mai afli un berbece ca el. 

GLAFIRA : Lasă-l într-ale lui, Dumi- 
tre. Omul te-a luat în casa lui, s-a 
strîmtorat pentru noi... și tu... 

DUMITRU TICSA (trînteşte căciula de 
pămînt): Păi, dacă i-s frate, crucea 
mă-sii de viață! Eu am vrut să-mi 
ardă cocioaba ? De cheful meu i-am 
căzut pe cap? Praful s-a ales din 
toate, de bună ce mi-a fost steaua... 

PAVLIDA : Că doar n-ai păţit-o nu- 
mai tu, mă Dumitre... 

DUMITRU TICSA (întunecat): Ce-i 
aia? 

PAVLIDA : Zic c-au mai ars şi case 
le altora... 


GLAFIRA (cumnatei): Vai de capul 
lui, mititelu’, pe ce vreme l-ai adus 
pe lume. Cine ştie ce-o mai fi și 
pentru el... 

ION TICSA (întrerupe  cîntecul şi 
rosteşte tacticos, tărăgănat, fără apa- 
renta unei invenţii spontane) : 


Crede baba că, de moare, 
Altă zi nu mai răsare. 


(Reîncepe să ciînte.) 


DUMITRU TICSA (nevesti-si): Ce ţi-am 
spus! Armonica şi potrivelile de 
vorbe. 

SOFRONEA (intră, urmat de Roșu sí 
de băiatul acestuia, de vreo 7—8 ani. 
Sofronea impune prin degajare jo- 
vială ; Roşu — o umbră): Bun noroc, 
şi să-i meargă numai în plin mineru- 
lui ăl mic care s-a născut! Bravo, 
mă Ticsa ! Să-ţi trăiască, mă! Tu 
Cristină, sănătate, bucură-te că-i fe- 
cior. Dumitre, Glafiro, voi de ce n-aţi 
făcut unul? Bună şi tu, Pavlidă; 
unde-i Bodincă al tău? (Se așază.) 
Ce-aţi crezut, fraţilor ? Că, dacă nu 
faceţi botezul cum se cere, nu se 
află... 


GLAFIRA : Care botez, păcatele, că 
nici popă n-avem... 

SOFRONEA : Tot aflam eu! Păi, un- 
de-i bucurie, e şi Sofronea, şi unde-i 
Sofronea, vine şi bucuria. Ia dă a- 
lea, Roşule. Dă-le, mă, n-auzi ? Tare 
mi-a plăcut mie totdeauna traiul 
bun. Da' mi-a plăcut să nu uit nici 
de alţii. Pentru prieteni nu ne zgir- 
cim. Ia aici, tutun, să aveți de du- 
hănit — ţine, Ioane. Da’ pentru ăla 
micu’? Tutun, hai? (izbucnește în 
ris.) Uite şi pentru ăla micu’. (Scoate 
o jucărioară și o agită.) Da' pe mă-sa, 
care s-a chinuit să-l facă, de ce-ai 
uitat-o, Sofronea ? (Pauză; se uită 
mulțumit în toate părțile, savurind 
efectul.) N-a uitat-o Sofronea... Desfă 
mai iute, Roşule. Să porți sănătoasă 
bundita, Cristino. Na! 

PAVLIDA (se ridică, parcă halucina- 
tă, cu ochii la bundă): E de la Pre- 
mare... Bunda mea! 

SOFRONEA : D-apăi, de la cine ai 
vrea ? Că doar eu n-am prăvălie. 
Eu sînt proletar producător al socie- 
tăţii. (Femeia vrea să replice, dar re- 
nuntă, amărită.) Ei, nu-mi mulţu- 
miţi ? 

CRISTINA (cu sfială): Chiar acum 
vroiam să... 

SOFRONEA : N-am nevoie, nu-mi tre- 
buie, fată. Cine nu mă ştie pe mi- 

ne ce fel de om sînt! Mi-ar fi plă- 
cut să vă aduc ceva mai de soi... 
dar în casa cui e belşug acu’? 

DUMITRU TICSA : Belşug ? Măcar un 
acoperiş deasupra capului, nea Sofro- 
nea. Nici nu ştim de ce să ne apu- 
căm mai întîi. 

SOFRONEA (îi face semn Premarelui, 
ia o ploscă de la el şi i-o întinde 
lui Dumitru): Uite, de plosca asta! 
Apucă-te cu nădejde de ea, mă Du- 
mitre. (Ride.) Ştia Sofronea că n-aveţi 
cu ce să cinstiţi lumea. Şi nu se 
poate, că-i sărbătoare. Mai vin oa- 
meni. Chiar eu am întîlnit în drum 
pe cîţiva... şi i-am chemat. Așa-i că 
am făcut bine ? Ia vedeţi, trebuie că 
or fi pe-afară! Adică nu vă obo- 
siti, că merg eu. (Deschide ușa şi 
strigă.) Haide, mă, înăuntru! Ce 
stati?! (Intră, dînd bineţe sau sa- 
lutînd pe tăcute, Bodincă şi alți citi- 
va muncitori.) Aşezaţi-vă pe unde 
puteţi şi voi... (Ultimul intră Can- 
drea.) Dar cu tine ce-i, mă Candrea? 
Hopa şi tu pe-aici! 

CANDREA : Ei, iacă şi eu. (Lui Ticsa 
și nevesti-si.) Să fie cu noroc! Să 
crească sănătos şi să-l vedeți om. 
(Ceilalţi felicită și ei, pe rînd, şi pri- 
mesc mulţumirile Cristinei.) 

SOFRONEA (desfundă plosca şi o trece 
celorlalți, care beau pe rînd): Mi- 
nerul nu e beţiv, dar știe preţui 
stropul care dă putere. (Bea.) Si 
bucurie. (Isi şterge gura.) Of, of, of, 
minerilor dragi, cam puţină bucurie 
pentru spatele nostru lat de trudi- 
tori. Păi nu? O viaţă întreagă am 
scormonit pe sub pămînt — da' am 
crezut că măcar acum o să ieşim si 
noi mai la lumină. Cînd colo! 

CANDREA : Cind colo, ce? Vrei să 
dai cu ranga în pomi, să scuturi 
mangan copt din creangă ? (O clipă 
de tăcere.) 

ROȘU (speriat): Cui vorbeşti tu așa, 
mă ? 


SOFRONEA : Lasă-l. Candrea, mă, nu 
te fă mai prost decît eşti. Ştii tu 
bine unde băteam. Uite, mă, la mine, 
că am păr alb; am umblat prin 
lume, am fost prin case de direc- 
tori şi fabricanți, am văzut ce-i a- 
ceea viaţă luminoasă. Ce trai e ăsta, 
care-l ducem ? Mă, Kessler, zi-i tu, 
mă, nu te-ai dus ieri să-i vinzi Pre- 
marelui pînă şi luleaua aia lungă, 
cu hornul cît o cană de ceai? De 
cînd eram eu copil o vedeam în gura 
lui moșu-tău, Martin, şi ştiu că n-o 
vindeai tu de-ai fi crăpat de mult 
bine. Zi-i, ai dat-o? 


KESSLER (oftînd): Am dat-o, dar... 

SOFRONEA : Ei, vezi! Ori tu, Bo- 
diîncă. Te suflă vîntul... Mai sătul te 
cobori în galerie de cînd nu mai e 
Weinbach stăpîn ? Ba nici de unde. 

BODÎNCĂ : Poveste veche, nu de 
astea trei, patru săptămîni. Şi nici 
nu mi-e greu doar mie. 

SOFRONEA : Eşti tu prea răbdător. 
(Se uită nemulțumit împrejur.) Un- 
de esti, mă Roşule? 

ROŞU : Aici. 

SOFRONEA : Tu mai poti răbda? 

ROȘU : Nu, nu, nu mai pot. 

SOFRONEA : Ce-ţi lipsește ţie? 

ROȘU : Toate-mi lipsesc! 

SOFRONEA : Va să zică așa. Vine 
iarna : sobă n-ai, lemne n-ai... 

ROȘU : Ba sobă am... 

SOFRONEA (deranjat): Nu mi-ai zis, 
mă netotule, că... 

ROȘU : Da, am, da’ e stricată rău... 

ION TICSA (intervenţiile lui fac „gol” 
împrejur, poate pentru că numai a- 
tunci se întrerupe melopeea acor- 
deonului) : 


Si cu bita-n cap să-i dai, 
Umbra ti se ţine scai... 


SOFRONEA (după o tăcere): Aha, te 
legi de omul ăsta, că tine cu mine. 
Da’ tu, mă Ticsa, cu cine dracu” ţii? 
Chiar aşa! Faci pe mutu’, scorneşti 
cîte o vorbă sucită, şi poa' să ardă 
în jurul tău, că nu-ţi pasă. Proletar 
miner eşti tu, mă? (Celorlalţi.) Te 
rabdă inima să te tii departe în a- 
semenea cutremure ? ! 

PAVLIDA (ascuţit, din colțul ei de 
umbră) : Nu vorbi, că nu te-am prea 
văzut pe-aici cînd era cuțitul lîngă 
os. Giîndeam că pe unde-o fi Sofro- 
nea ? 

ROȘU : Te-ai găsit şi tu, de colo. 

SOFRONEA : Ba aici eram. (Își caută 
cuvintele.) Şi cum am văzut că 
vine unu’ cu hîrtie la mînă, ce să 
mă bag ? Să văd întîi ce face. (Țicșa 
îl priveşte atent.) E! Am văzut. 
(Gest cu latul palmei în dreptul 
gitului.) Pînă aici mi-a ajuns ce-am 
văzut ! Nu pot să mai tac! Am să 
vorbesc. 

CANDREA : Dar pîn-acum ce-ai făcut 
altceva ? 

SOFRONEA : Da, nu pot să tac. Uite 
aici îl am pe muncitor: la inimă! 
Şi cînd văd că muncitorul suferă, așa 
să ştiţi că sîngerează inima lui So- 
fronea ! Am crezut că dacă pleacă 
nemţii, gata, am scăpat de greu, o să 
trăim. O societate democratică, altfel 
de trai ! Nu zic să curgă lapte şi mie- 

re, ca-n scripturi. Dar să ne așezăm 
omeneşte, să ne încropim casele, să 
strîingem bucate... Să simţim şi noi că 
ducem altă viaţă, nu ? 

GLAFIRA : Vaai, că tare ar mai fi bine... 

PAVLIDA (o îngină): Vaai, că tare mai 
eşti toantă! De unde, fă, de unde? 
Nu vezi că-i pîrjol şi pară ? 

DUMITRU TICSA : Închideţi gura, fe- 
meilor ! Ori vedeţi de pruncul cela, 
ori căraţi-vă de-aici ! 

SOFRONEA (cu bunăvoință): Femeile 
vor să se lămurească, de ce le repezi? 
Pavlidă dragă, de unde toate, te miri 
tu ? Să-ţi spună Sofronea de unde. Că 
Sofronea își frămîntă mintea pentru 
toţi, uite-aşa mi se întorc creierii în 
cap, toată noaptea. Iată cum m-am 
gîndit să... 

PAVLIDA : Toţi vă gîndiţi, da... 

ROȘU : Taci! Gura! 

SOFRONEA : Da... Iată cum m-am gîn- 
dit. Trebuie să ne îngrijim şi de noi, 
fraților şi surorilor, altfel pierim. Nu 
zic să închidem mina, că-i doar avu- 
tul societăţii noi, democratice. Să n-o 
închidem. Dar s-o lăsăm mai moale 
— numai puţin — pînă trecem hopul. 
Putin, cît ne aranjăm. Luăm frumos 
carbidul şi cazanul de la mină, că mi- 
na poate să mai aștepte o vreme, dar 
iarna nu se ştie cînd dă peste noi. 
Luăm şi tablele alea, si trîntim vreo 
50—60 de sobe. Nu cu tot dichisul, 
ca în casa preotului cu mustăți nem- 
testi de la Dorna : cald să ţină! Așa. 
După aia, sînt atîția stilpi de armare 
la mină. Ne ajutăm cu ei la dresul 
caselor... 

PAVLIDA : Şi ce mîncăm? Os de stilp 
cu zamă de răşină ? 

SOFRONEA : Stai şi-ascultă la Sofro- 
nea. Si cu mîncarea e o socoteală, 
numai să ştii s-o dibuiești. M-am vă- 
zut cu nişte baci ; ziceau că duc lipsă 
de nişte arme şi cartușe. „Dinamită 
n-aveţi?“, zice. „Lacevă trebuie?“ 
„Vine iarna, zice, să dăm după lupi“. 
Cine ştie ? Le-or mai prinde bine şi 
altceva de pe la mină: doar nu pe 
degeaba ; ne-ar da nişte burdufuri de 
brînză, roţi de cas, urdă, poate... am 
scoate-o la capăt... 

CANDREA (explodează) : Oameni buni, 
dar ăsta nu e-n toate minţile! Nu vă 
daţi seama la ce ticăloşie vă îndeam- 
nă ? (O rumoare de nemulțumire.) 

SOFRONEA : Tăceţi, tăceţi. (Sigur de 
efect.) Spune, mă Candreo, spune tot 
ce vrei tu. 

ROŞU : De ce, nea Sofrone? De ce-l 
laşi ? Că ai inimă prea bună... vezi 
cum te răsplăteşte ? 


DUMITRU TICSA (lui Candrea) : Omul 
ăsta n-are somn, se macină pentru 
noi, ai văzut ce frumos s-a chibzuit 
la toate... 

ION TICSA (ca de obicei, după un co- 
mentariu expresiv mimat): 


Limba-n gură n-are os, 
O sucesti în sus și-n jos... 


(Il cheamă pe băiatul lui Roșu și îi 
spune ceva la ureche. Acesta dă din 
cap: „am înţeles“, și pleacă neobser- 
vat.) 


PAVLIDA (printre hohotele unui ris 
ascuţit, savurind): Nea Sofrone... 
CANDREA (încurajat, pe tonul pătimaș 
de mai sus): Adineauri, te juraică 
nu eşti negustor, şi-acum vrei să 
desfaci toată mina, cu toptanu' şi 

cu amănuntu'! Ruşine! 

SOFRONEA (maiestate ofensată): Bă- 
iete, uite ce e... 

CANDREA (sufocîndu-se) : Ruşine, mă, 
rușine! 

ROȘU : Afară cu el! Ce staţi? Da- 
ţi-l afară! 

KESSLER : Sezi la locul tău, Roşule. 

DUMITRU TICSA (supărat, lui Can- 
drea): Cum vorbeşti, mă, cu un om 
mai bătrîin ? Omul care te-a învă- 
tat meseria, mă! 

SOFRONEA : Asa-i, că şi uitasem cit 
m-am canonit cu tine. D-ăștia îmi 
eşti. (Lui Kessler.) Dumitale, Johann 
Kessler, ţi-ar plăcea să vină un mu- 
cos si să-ți dea peste nas? Trebuie, 
ori nu, să se ţină seama de anii pe 
care-i purtăm în spinare ? 

KESSLER (fără chef): Trebuie. 

SOFRONEA (presează) : Atunci ? (Kess- 
ler, la mijloc, între el şi Candrea.) 


CANDREA : Nea Kessler...  (Pufnind 
nemulțumit, Kessler îi întoarce spa- 
tele.) Aşa, aşa... Mă Dumitre, tu de 
ce taci ? 

DUMITRU TICSA (arţăgos): Iaca-aşa 
vreau. Nu-s toţi cu gura mare ca 
tine. 

CANDREA (a pierdut teren, acum în- 
treabă încet): Bodîncă ? 

BODÎNCĂ (stins): N-am pus în gu- 
ră urdă dulce de nu mai ştiu cînd. 
(Tăcere.) 


DUMITRU TICSA : Ei, Candrea... ce 
mai vrei? Să nu mai vrei nimic! 
Haide, nea Sofrone, cum rămîne a- 
tunci ? 

SOFRONEA : Aşa să rămînă, cum am 
spus. Vorbiţi cu oamenii, arătaţi şi 
altora în ce chip putem scăpa teferi 
din vremea asta de jale. Să fim ca 

unul. Si să nu ne lăsăm. Auziţi voi ? 
Mergem şi cerem cu toată tăria, la 
conducerea minei, să facă bine a ne 
lăsa şi pe noi să ne mai gospodărim, 
şi dacă nu primeşte... 


(Pe ultima jumătate a replicii intră 
băiatul lui Roşu,  adresînd invitația 
„pe aici, nene“ unui grup numerosde 
muncitori, între care Onciuc, Gheaţă şi 
Vlase.) 


VLASE : Şi dacă nu, ce, Sofronea? 


(Pauză, în timpul căreia mișcarea 
în scenă — discretă totuși — subli- 
niază o anumită schimbare in ra- 
portul de forțe; Sofronea nu mai 
domină adunarea.) 


SOFRONEA (cu o jovialitate recompu- 
să rapid, în care reia accenteledin 
momentul primei sale apariţii): 'To- 
varășul Vlase! Hai noroc, mă to- 
varășe, în mijlocul nostru! Uite 
c-a venit la botezul copilului ăsta! 

VLASE : Am venit la botez să împie- 
dic o înmormiîntare. 

SOFRONEA : Cum... adică...? 

VLASE : Vrei să înmormiîntezi mina, 
domnule Sofronea ? 

SOFRONEA (patetic): Eu? 

VLASE (sec): N-o să-ți meargă. 

ONCIUC (strigă): N-o să-ți meargă, 
sforarule ! 

VLASE : Care e tariful, domnule So- 
fronea ? 

SOFRONEA : Cum adică, tariful ? 

VLASE : Asa. (Celorialți, explicativ.) 
Că doar nu putem părăgini mina 
fără un tarif. (Lui Sofronea.) Dacă 
te-ai pus pe negustorie, trebuie că 
ţi-ai făcut si prețurile: primim ju- 
mate kil de urdă — pe zece zile 
mai mult de război... 

SOFRONEA : He, he!... 

VLASE : Ori: o litră de lapte pentru 
viața a o mie dintr-ai noştri, pe 
front. Ori mai mult, ori mai puţin, 
mai dă, jupîne, mai lasă, romiîne... 

SOFRONEA : He, he... Ce-are a face 
una cu cealaltă ! 

VLASE (tăios): Să nu-mi faci pe pros- 
tul, că nu ești. Mina trebuie să pro- 
ducă pentru front. 

SOFRONEA : Frontu-i la dracu, iar oa- 
menii ăştia aici n-au ce mînca şi aici 
n-au unde se adăposti. 

GHEAȚĂ : Milos,  Sofronea. Bogda- 
proste ! 

ONCIUC : Să-i rămînă milostenia-n 
git ! Dacă prăpădim mina, războiul se 
lungeşte. Cu foamea și suferinţele lui 
cu tot. (Lui Kessler.) Aşa-i, bătrîne ? 


KESSLER : Asta-i la mintea oricui. 
CANDREA (strigă) : Dacă-i om cinstit! 
KESSLER (moale):  Dacă-i muncitor. 


(Loc liber în jurul lui Sofronea.) 


SOFRONEA: Si eu — eu ce naiba 
sînt ? Nu tot muncitor? Ce? 

ONCIUC (vine lingă el si, în șoaptă, 
foarte de aproape): Cioclu. Te-ai 
făcut cioclu, mă, gură-dulce. 

GHEAŢĂ : Tarabagiu te-ai făcut! 

CANDREA : Mai afurisit decit Prema- 
rele! Ala ar vinde-o şi pe mă-sa, 
dar de mină a uitat pînă azi. S-a tre- 
zit Sofronea, milosul, să facă alişveri- 
şuri cu ea! 

PAVLIDA : Ba cu sîngele băieţilor 
noştri, care-s pe front. Ar trebui zi- 
dit de viu în galerie! 

ONCIUC : Dă-l dracu’, să ne spurce 
mina ?! 

PAVLIDA (lui bărbatu-său, nemulţu- 
mită): Spune şi tu ceva, nu sta de 
lemn ! (Bodincă se scutură.) 

ROȘU (băiatului): Ce-i cu tine aici, 
mă? Du-te acasă, că viu şi eu.. 
şi-ai să vezi tu bătaie! (li dă o pal- 
mă şi-l scoate afară.) 

SOFRONEA (a pălit, dar căutînd în- 
țelegere la Vlase): Asta nu-i dis- 
cuţie civilizată. Ai ceva de împărţit 
cu mine, hai să stăm pe undeva şi 
să vorbim. Nu cu... (Gest circular.) 

VLASE : Aici, aici. Ce, nu-ţi place în- 
tre muncitori ? Ti-e frică de clasa 
muncitoare ? 

SOFRONEA : Ia mai lăsaţi-mă în pace! 
Muncitori, nemuncitori, ce vă tot în- 
ghesuiţi aici? Nu se mai poate res- 
pira ! Înăbuşiţi copilul ! (Furios.) V-a 
poftit cineva, mă? 

ION TICSA (ridicîndu-se încet): Uite, 
eu. Eu i-am chemat, şi dacă-i botez, e 
botezul pruncului meu. Ce credeai, 
că ne ameţeşti cu vorba? Nu mai 
ştim care-i albă şi care-i neagră ? 

DUMITRU ȚICŞA: A vorbit mutu’! 
Am apucat-o şi pe-asta! 

ION TICSA : Eu n-am apucat să te 
ştiu cum gîndeşti cu capul tău! 

ONCIUC  (pofticios și naiv, ca la o 
descoperire mare): Aaa, tutun! (Îşi 
ia de o țigară.) 

ION ŢȚICŞA: Ce faci?  Dă-i dracu 
tutunul înapoi, e de la Sofronea. (Îi 
scutură foița şi trinteste pachetul 
în brațele lui Sofronea.)  Cristină, 
dă-le-ncoa ! (Ia bunda și jucăria copi- 
lului şi le dă aceluiași, care le pri- 
meşte mecanic.) 

SOFRONEA (înainte de a dispărea): 
Am să scriu la Bucureşti... lui Titel 
Petrescu... 

ONCIUC : Si lui mareșalul Averescu, 
dacă-ţi place! 

CANDREA : Ei, Johann Kessler, ai vă- 
zut ce viteaz ţi-e omul? 

KESSLER (supărat): Nu-i omul meu. 
Şi nici eu nu-s al lui. Numai că 
nu-mi place ca tinerii să se urce în 
cap la ăi bătrîni, care i-au învăţat 
să trăiască. 

CANDREA : Dar dacă te învaţă rău ? 

VLASE (lui Kessler): Dumneata ai fă- 
cut armata : eşti în post si te string 
bocancii. Vine unul, fie el şi cu pă- 
rul alb, şi-ţi zice: lasă pușca, des- 
calță-te şi du-te după tirlici. Ce faci, 
îl asculţi ? Cu rosătura o mai duci 
pînă îţi vine schimbul, dar fără ar- 
mă? Fără armă, Kessler? 

KESSLER : Te cureţi. 

VLASE : Duşmanul atita așteaptă: să 
dai arma din mînă. Manganul e ar- 
ma noastră. Nu-l dăm! 

BODINCĂ : Nu-l dăm, tovarăşe Vlase, 
ai dreptate. Sofronea-gură-dulce poa- 
te să se dea si peste cap. (Oftează.) 
Afurisitu', nu ştiu ce-avea, dar, cînd 
vorbea, parcă-nghiţeam bunătăţile a- 
lea... (Îşi linge buzele.) 

VLASE : Nu mai e mult şi-ai să-ți 
astîmperi foamea, Bodincă. Orașul 
reface legătura cu noi. Să nu stăm 
nici noi cu mîinile încrucișate. 

ROȘU : Asa e, asa e, cum zice tova- 
răşu' Vlase.!... 

GHEAȚĂ : Ia vezi, mă, că te caută pe- 
afară Sofronea. 

PAVLIDA : Chiar asa, cum aţi uitat 
de ăsta ? 


(Roşu dispare urgent.) 


ION TICSA  (așezindu-se şi desfăcind 
larg armonica): 


S-a vopsit cioara ca neaua, 
A plouat — s-a dus vopseaua ! 


Întuneric 

Magazia. Inginerul Cortez, în fundul 
scenei, lucrează la asamblarea unor 
piese de compresor. În planul întîi, 
Florescu şi Vlase spală cu benzină alte 
piese. 


VLASE : Chiar în galeria a treia exi- 
stă minereu extras, gata de încăr- 
care. Cum străpungem porţiunea pră- 
bușşită, îl putem trimite... dacă porne- 
şte funicularul. 


FLORESCU : De asta are grijă oraşul. 
Legătura se reface acum. O să pri- 
mim curent. Se va reface şi drumul. 

VLASE : Înseamnă că lucrurile merg 
bine. 

FLORESCU (încruntat) : Acolo, da. Însă 
aici... M-au izbit unele aspecte de-a 
dreptul ruşinoase... 

VLASE : De pildă? 

FLORESCU : De pildă, șleahta asta de 
indivizi fără căpătii, pe care ai luat-o 
sub aripă. Nişte vagabonzi care... 

VLASE (întrerupe): Aşa sint acum. Nu 
e scris nicăieri că așa trebuie să 
rămînă. 

FLORESCU (ironic) : Te-ai pus să-i re- 
educi ! 

VLASE : Asta au s-o facă alţii. Mai pe 
îndelete. Acum, Cititu, Muşama, Chi- 
păilă trebuie doar să aleagă. În zilele 
astea, fiecare om trebuie să-şi aleagă 
drumul. Înainte sau înapoi. Nu mi-e 
deloc indiferent ce aleg ei. 

FLORESCU : Totuși, le dai prea mult 
credit. De ce i-ai pus să facă ei cer- 
cetările la Premare... pentru compre- 
sor... şi nu le-ai făcut tu, cu auto- 
ritatea ta ? 

VLASE : Puteai să înţelegi singur. A 
venit şi pentru ei vremea să înveţe 
că totul se cucerește. Prin luptă! 

FLORESCU : Mda. Da’ chestia cu bi- 
blia paznicului ? În loc să combațţi 
misticismul, ce-ai făcut ? Ai interve- 
nit să i se dea biblia înapoi. 

VLASE (zîmbind): Şi altceva ? 

FLORESCU : Uite cum basgatelizezi o 
problemă politică serioasă... 

VLASE : Frăţioare, ţi-am mai spus eu, 
a face politică e una, a da berbeceşte 
cu coarnele, alta. 

FLORESCU (înțepat): Mulţumesc ! 

VLASE : Gherasim e om cinstit. Am 
stat de vorbă îndelung cu el. În min- 
tea lui adormită se întîmplă ceva, 
ascultă-mă pe mine. (Pauză.) Nu în- 
seamnă că tot ce fac aici e bine. 
Chiar spune-mi de cite ori crezi că 
greşesc. Îndreaptă-mă. (Zimbind.) În- 
dreaptă-mă ca pe un cui îndoit. Vezi 
numai să nu-ți dai peste mînă. (Îi ia 
un deget și-l examinează cu atentie.) 

FLORESCU (surprins): La ce te uiţi? 

VLASE : Nu ţii minte cînd ai venit la 
noi şi-ai împrumutat ciocanul ?... (Îl 
priveşte zimbind.) Ciocanul... 

FLORESCU (uimit): Ciocanul pentru 
revizia roţilor ? 

VLASE : Exact. Ţi-am spus că nu-i po- 
trivit pentru cuişorul tău. Nu m-ai 
ascultat — şi-ai lovit alături. (Rîde.) 
Poftim, după atiția ani, tot se mai 
cunoaşte semnul. 

FLORESCU : Cum nu mi-am dat sea- 
ma ?! Vecinul! Vecinul nostru... C- 
mul care mi-a pusîn mînă „Mama“ 
lui Gorki... (O clipă.) Dar cum... de 
ce-ţi spune Vlase ? 

VLASE : Am rămas cu numele conspi- 
rativ. 

FLORESCU : Da, da... Acum te recu- 
nosc. Mult te-ai mai schimbat! Ştii, 
de atitea ori, în toţii ani ăştia, m-am 
gindit la discuţiile noastre... Tii min- 
te? Pină după miezul nopții... 

VLASE : Maică-ta venea după tine... 

FLORESCU : N-aş fi crezut să ne mai 
întilnim ! 

VLASE : Uite că pămîntul e mic... Chiar 
am vrut să te întreb : delegaţia mi-ai 
arătat-o, dar nu mi-ai povestit cum 
ai ajuns aici. 

FLORESCU : Era nevoie de un om pri- 
ceput la treburi miniere si obișnuit 
să urce munţii. Organizația m-a tri- 
mis pe mine. A trebuit să-mi desfă- 
şor toată măiestria sportivă ca să a- 
jung. Drumul e distrus. 

VLASE : În ce an ai lăsat facultatea? 

FLORESCU : În trei. Dar n-am lăsat-o; 
m-au dat afară. 

VLASE : De ce? 

FLORESCU : M-a apucat un fel ciudat 
de tuse în timpul cuvîntării domnu- 
lui decan despre măreţia „războiului 
sfint“. (Zimbeşte vinovat.) Copilării... 

VLASE : Aşa... (Întinzîndu-i o piesă.) 
Gata, e curată. Se apropie ora mesei. 
Mă duc să scot conserve pentru oa- 
meni. Pînă se încălzesc... (Iese.) 

FLORESCU (dîndu-i piesa lui Cortez): 
Poftim ! 

CORTEZ : Pune-o deoparte. Acum, o 
țigară. 

FLORESCU : Tare încet lucrezi, dom'le 
inginer. 

CORTEZ : Lucrez cum trebuie. 

FLORESCU : Compresorul trebuie să 
fie gata miine. 

CORTEZ : Va fi. 

FLORESCU : De ce n-ar fi înainte, 
dacă se poate ? 

CORTEZ : Nu se poate. Un lucru te- 
meinic se face cu atenţie, fără nervi. 

FLORESCU : Ba cu nervi, cu nervi, 
dacă te doare fiecare clipă care ar 
putea fi cîştigată şi se pierde. (Furios.) 
Liniştea asta a dumitale... 

CORTEZ : Tinere, esti prea necopt ca 
să-mi dai lecţii. 

FLORESCU : Diferenţa de vîrstă nu 
schimbă lucrurile. 

CORTEZ : Mai mult timp am irosit azi 
cu insolenţele si punerea lor la punct. 
(Treacă de la el.) Miine, compresorul 
va fi totuşi gata. Acum plec. 
(Stringe piesele şi cutia cu benzină.) 


FLORESCU (sare în sus): Cum aşa? 

CORTEZ : Trebuie să cer permisiunea 
ca să merg la masă ? Dacă trebuie... 

FLORESCU : Ce faci cu benzina asta ? 

CORTEZ : O pun deoparte. O să-i caut 
un capac. E păcat să se evaporeze, 
M-am dus. 

FLORESCU (acru): Poftă bună. (Cor- 
tez iese.) Văd că ai multă grijă de 
dumneata. Ce ţi-aş mai... ah! (Intră 
Vlase.) . 

VLASE (înaintînd greu): Iarăşi v-aţi 
ciondănit ? Ti-am spus să nu-l întă- 
ríti pe Cortez. Avem nevoie de cu- 
nostintele lui. 

FLORESCU : E plin de tabieturi şi 
comodităţi ! Dacă vrea.să înceapă o 
viaţă nouă, să le arunce! 

VLASE : Întîi să monteze compreso- 

l... (Se frînge, gata să cadă.) Ți- 
ne-mă... 

FLORESCU (îl prinde în braţe): Ce-i 
cu tine? 

VLASE : Linişteşte-te... M-a atacat ci- 
neva... Cuţitul... (Cade.) 

FLORESCU (îl întinde, ísi scoate hai- 
na și i-o aşază sub cap, caută febril): 
Ajutor ! 


(Se năpusteşte spre udi se intoarce 
imediat cu Onciuc.) 


ONCIUC : Unde? Nu te speria, poate 
nu-i rău tare. Ah, aici, umărul. Nu 
da alarma, să nu se afle la mină. Ușor, 
ușor. (Rupe cămaşa, leagă rana.) Mă 
duc să aduc ceva... ştie bătrîna mea. 
Vezi să rămiie cineva cu el. Şi tu, 
du-te la mină. Stai acolo. 


(Iese repede.) 


FLORESCU : Cum te simți? Te rog, 
spune ceva. (Pauză.) Cum ai albit, 
omule ! Cine-ar putea ști prin cîte-ai 
trecut ? Niciodată nu spui nimic. 
(Naiv.) Ştii cîte nopţi te-am visat în 
anii ăştia ? Curios, nu tineam minte 
cum arăţi. (Ride trist.) Citeodată pur- 
tai suliță şi zale. Ce te mai invidiam! 
Şi uite că n-ai decît o cămașă alba- 
strá... cu un nasture rupt... 

DINA (intră în fugă, albă, speriată): 
Mi-a spus Onciuc... Cum îi e... Doam- 
ne sfinte, sînge! 

FLORESCU : Nu boci!... O să-și vină 
în fire... Stai aici cu el. Ai grijă. 
Dacă e ceva rău, mă chemi. 

DINA (în șoaptă): Mi-e frică să nu... 

FLORESCU : Nu trebuie... Nici nu bă- 
nuieşti cît e de puternic. Așteaptă. 
(Iese.) 

DINA (îngenunchează lingă Vlase, cul- 
că urechea la pieptul lui): Ce tare 
bate... Ce repede! Parcă-mi spune 
ceva. Mie-mi spune? Ce? Vorbeşte- 
mi. Ti-e rău ? (Firesc.) Nu poate să-ţi 
fie rău cînd eşti cu mine. Sau... nu 
mă recunoşti ? Adu-ţi aminte, sînt 
eu... (în şoaptă)... pasărea Colibri. 

VLASE (aiurează) :... Ei nu sint cum 
par... Se ascund... e cineva în um- 
brå. (Tare.) De ce minţi? Minţi! 
De ce minţi? 

DINA (izbucnește în plins): Cine te 
minte ? Dă-mi durerea ta, o iau cu 
bucurie. Lasă pe umerii mei tot ce 
te-apasă — amărăciuni, chinuri, să le 
port eu. Nu sînt prea mică, nu-s prea 
slabă, am să le port. 

VLASE : Ceva... nu din senin... ceva 
lămureşte totul... 

DINA : Uită, dragul meu, uită-le pe 
toate. Lasă-mă să stau mereu lingă 
tine, să te ajut să uiţi. 

VLASE : Ai grijă, băiete... să afle... to- 
varăşii... 

DINA : Liniştește-te, iubitule, or să 
afle... tovarăşii... Eu o să iubesc tot 
ce iubeşti tu... O să cred în ce crezi 
tu. Ca şi cînd m-aş fi născut cu iu- 
birea, cu credința ta. (Pauză.) Dă-mi 
numai un semn că mă înţelegi... 

VLASE : Nu vă lăsaţi amågiti... 


(Dina își fringe mîinile. Intră On- 
ciuc.) 


DINA : Mi-e frică, moşule. Nu ştiu 
ce-i cu el... 

ONCIUC : Are fierbințeală. Stai, feti- 
to, nu te zbuciuma. I-am adus nişte 
ierburi de leac. Au să-l pună pe 
picioare. 


(Intră Candrea, Florescu, Ion Tic- 
șa şi alții.) 


FLORESCU : Repede ! Toţi — fuga, pe 
urma banditului ! Nu poate fi departe. 

CANDREA : Şi să lăsăm mina fără 
pază ? Nu. Cel mai de seamă e să 
păstrăm mina. Pe ticăloşi o să-i mai 
întîlnim noi, nu se lasă ei cu una, 
cu două... Trebuie să întărim gărzile 
de pază ale minei. (Către Florescu.) 
Ia o hirtie şi scrie echipele şi orele 
de gardă. Lupta abia începe! 

VLASE (se ridică în capul oaselor): 
Vor să ne nimicească... Vor să ne 
îngenunche poporul... 


Întuneric 


„NU NE AUDE NICI 
DRACU'" 


Într-un con de lumină,  Mușama. 
Vorbeşte cuiva nevăzut. Deși nu pri- 
meşte nici o replică auzită, va 
avea pauze de atenție și ascultare. 


MUŞAMA : Nu era nimeni acolo. Da’ 
eu de unde să ştiu asta?! (...) Mi-a 
fost, sigur că mi-a fost frică, ce, te 
joci cu gherla ? Dacă mă prinde... 
adio mamă! (Pauză.) Zi-i mai tare, 
aici nu ne-aude nici dracu’ !... Ba am 
dat cu toată puterea. Am strîns 
prăselele de m-a durut mîna. Ce 
să fie! Mi s-a părut că întoarce 
capul... asta a fost! Dacă mi se uita 
în ochi? Nu pot să mă uit în ochii 
lui... ai văzut ce ochi are? Brici! 
Aşa c-a lunecat niţel şişul. Are 
baftă! N-ai văzut cum îl ascultă 
deştepţii ăilalţi ? Parcă-i beau cuvin- 
tele... (Probabil ascultă un potop de 
invective.)... Zău? Pînă acum, eu 
le-am încercat pe toate. Tot eu!... 
(Sec.) Nu s-a ales, nu zic. Ei, dacă 
nu-s bun de nimic, basta. Cîţi mi-ai 
dat, i-am băut, alţii n-ai să-mi dai. 
(...) Ca ce să mai stau ? (Ascultă.) Ne, 
ne, ne! Nu mi s-a urit cu viaţa. (...) 
Uite-aşa, împuţită cum e. (...) Nu mă 
bag. Nu, nu. Caută-ţi altul. (...) Si 
ce-am eu cu ei, ce-mi pasă mie de 
mina lor ? (...) O fi, da' nici nu mă 
calcă pe coadă. Pină una-alta, îmi 
dau să mănînc. (...) Mai bine să 
muncesc aici decît să scot la sare. 
(...) (Cu voce gituită.) Ba de asta n-ai 
să sufli nimănui. N-ai să mă torni, 
ce naiba! Cînd ai avut nevoie... (E 
întrerupt.) Nu s-ar putea... altfel? 
Pot să mă curăţ... (...) Nu se ştie... 
cu lucruri dintr-astea, nu știi nicio- 
dată. Las’ că am auzit eu! (...) N-am 
spus asta. Bine, bine... Ce ești aşa 
supărăcios ? Stai să mai vedem. Mai 
spune o dată, mai deslușit. (...) Scot 
eu. N-avea grijă, nu se prinde mo- 
şul. (Pe gînduri.) Dar să ştii, la 
mulţi o să le iasă os prin os, vai de 
capul lor! (...) Eu, slab de înger? 
Cîte-am văzut la viaţa mea, aoleu! 
(...) Ce, de ăla ţi-e grijă dumitale? 
Bine, am să mă duc eu. Si nu mi-ai 
spus: cît îmi iese? (Ride.) Pentru 
aşa o treabă? Ei, tocmeală! Dar 
nici aşa. (...) Ai să mai dai... Ai să 
mai dai... Şi ascultă aici, că am şi eu 
o vorbă : după aia o şterg. Şi tu ai 
să m-ajuţi, auzi? M-am săturat pînă-n 
gît ! (Face cîțiva pași, apoi se întoar- 
ce.) Atunci, la ora nouă fix. Şi-afuri- 

sit să fiu dacă nu-i ultima oară cînd 
mă bag într-o porcărie dintr-astea! 


Întuneric 


BILET PENTRU POIANA 
NARCISELOR 


Magazia. Vlase stă întins pe un pat 
de campanie. 


FLORESCU (intră şi se așază pe scaun): 
Cum îţi mai merge ? 

VLASE : Sănătos, voinic! 

FLORESCU : Ai dureri, ştiu eu, nu mă 
duci. 

VLASE : Ce-i asta, vizită de spital? 
Fugi, mă, de-aici! 

FLORESCU (stinjenit) : Bine, bine, lasă 
subiectul ăsta. Ştii că, dacă ţinem rit- 
mul, în trei zile terminăm străpunge- 
rea ? (Ride încetişor.) Ai dreptate că 
mă ironizezi uneori. Merg prea de- 
parte cu pasiunile mele polițiste. Ştii 
ce fac ? De citeva zile supraveghez în 
răstimpuri casa lui Sofronea. 

VLASE : Şi ? 

FLORESCU (amuzat): Nimic. A dis- 
părut de-acasă. Azi mi s-a părut că 
dau de-o urmă. Văd în crăpătura 
unui oblon ceva alb; trag — şi scot 
o basma. Dar degeaba : nimic miste- 
rios — şi nici măcar comestibil. Cui 
îi prisoseşte acum mîncarea ? 

VLASE : O basma, şi atit? 

FLORESCU : Nu, aveainea nişte nuci. 
Dar toate stricate. Cine ştie cine le-o 
fi uitat acolo ? În sfîrşit. Da... (Pauză.) 
Dina n-a fost azi ? 

VLASE (pe ginduri): A fost şi a plecat. 

FLORESCU : Fata asta e o romanţioasă 
şi o exaltată. Serios. Nu pare să fie 
un om rău, dar parc-ar trăi pe altă 
lume. Mai e şi îndrăgostită pînă peste 
cap. (Pauză.) N-auzi ce-ţi spun? De 
tine e îndrăgostită. O ştii foarte bine. 

VLASE : Să zicem. 

FLORESCU : Şi tu? 

VLASE : Şi eu, ce? 

FLORESCU : Eşti un sloj de gheaţă! 

VLASE : Nu e timp de dragoste, frăţi- 
oare. 

FLORESCU : Zi-i mai bine că te temi 
de dragoste. Poate ai ajuns la o 
vîrstă cînd devii comod, calculat în 
viaţa sentimentală. 

VLASE (amărui) : Comod şi calculat — 
ce simplu e! (Pauză.) Ştii la ce mă 
gîndeam tot timpul cît am fost în 
lagăr ? Dacă scap cu viaţă, primul 
lucru după Eliberare — iau trenul 
pînă la Braşov şi merg să mă tăvă- 


lesc prin iarbă, în Poiana Narciselor. 
O zi, două, cinci, de-a dura prin iar- 
bă, pînă mă satur... 

FLORESCU : Foarte bine! 

VLASE : Primul lucru după Eliberare: 
m-am dus la Judeţeană — şi-am fost 
trimis la mină. Trebuie să-ţi spun şi 
tie cîtă nevoie are frontul de man- 
gan ? Nu-mi aparţin numai mie, nu- 
mi pot îngădui să mă risipesc în alt- 
ceva. Poiana Narciselor şi... celelalte 
— mai tirziu! 

FLORESCU : Cînd ? 

VLASE : Cel mai devreme, după război. 
(Cald.) Crede-mă, sînt tot atit de ne- 
răbdător ca şi tine. (Intră Cititu.) 
Ai adus? 

CITITU (lui Vlase): În noaptea aceea 
de pomină, cînd l-am legat pe Ghe- 
rasim, am dat peste scrisori. Ti-am 
adus una singură, restul hiîrtiilor se 
vede că le-am fumat. Asta e scrisă de 
Chipăilă ; citeşte-n. (Vlase o ia şi o ci- 
teşte. Intră, tulburat, Onciuc.) 

VLASE : Îţi mulțumesc, Cititule. O 
să-ţi spun eu mai tîrziu de ce mi-a 
trebuit. (Cititu iese.) 

FLORESCU (lui Onciuc): Ce se aude, 
bătrine ? 

ONCIUC (încet): Prost de tot. Cînd 
mi-a dat explozibilul în primire, to- 
varăşul Vlase mi-a zis: „Onciucule, 
în fiecare zi, să socotești dinamita 
şi fitilul. Bagă de seamă, nu din 
ochi ! Kilogram de kilogram, centi- 
metru cu centimetru. Să nu se fure“. 

FLORESCU : Şi ce s-a întîmplat ? 

ONCIUC (cu teamă): Lipsesc cîțiva 
metri buni de fitil. 

VLASE (sare din pat): Ce? Cind a 
putut să dispară ? 

ONCIUC : Pesemne... cînd m-am dus 
să-ți aduc ierburile de leac. 

VLASE (izbucnire): De ce te-ai dus?! 
Cine ţi-a dat voie să-ţi laşi postul ? 

ONCIUC : Erai... mă durea inima... 

FLORESCU : Lasă-l, acum. 

VLASE (potolit, ton rece, ritm rapid, 
lui Florescu): Fugi şi adu-i aici pa 
muncitori... Şi pe Gherasim. (Florescu 
iese în goană. Lui Onciuc.) Numai 
fitil, sau lipseşte şi dinamită ? 

ONCIUC : Dacă am văzut că-i lipsă la 
fitil, am venit repede aici. N-am mai 
cîntărit şi dinamita. 

VLASE : Dar cîtă dinamită ar putea 
lipsi ? 

ONCIUC : Știu şi eu cîtă?! Destul să 
prăbușească mina şi să ne azvirle în 
aer pe toţi... 

VLASE (calculează precipitat, cu car- 
netul în mînă): Bine... uite, nu tre- 
buie să se apropie nimeni de gurile 

minei! Din clipa asta, Cititu, Chi- 
păilă, Muşama trebuie strînşi la un 
loc la baba Sfetca. Toţi, auzi? Nu 
iese nimeni de-acolo. Onciuc, îi pă- 
zeşti cu arma în mînă! Mare noroc 
că n-am sărit încă în aer. S2 poate 
întîmpla din clipă în clipă. (Onciuc 
iese. Intră Florescu, Candrea, Ghe- 
rasim şi cîțiva mineri —  Bodincă, 
Kessler etc.) 'Tovarăși, situaţia este 
foarte gravă. Se pare că duşmanul 
vrea să ne arunce mina în aer. 

CANDREA : Cum adică ? Şi noi ce fa- 
cem ? Stăm? Să luăm măsuri! 

VLASE : De asta v-am chemat. Tre- 
buie să organizăm o pază temeinică 
în jurul minei, să nu se poată apro- 
pia -nimeni... 

CANDREA : Nu ajunge. Trebuie să 
mergem în galerie, să găsim... 

VLASE : Nu, nu trebuie. 

FLORESCU: Si dacă banditul stă 
înăuntru şi dă foc de-acolo ? 

VLASE : Cu neputinţă. 

FLORESCU : Vorbești ca şi cum nu 
s-ar mai fi întîmplat la mina asta 
aşa ceva. Uiţi... 

VLASE : Aşa ceva nu se uită. Dar 
atunci era cauza noastră în joc. Un 
ins plătit, cu orice-ar fi plătit, n-o 
să-şi riște viața pentru stăpînul lui. 

FLORESCU : Eşti aşa de sigur? 

VLASE : Da, sînt! întîi, pentru că 
simt aşa. Acum, uite şi faptele. 
Lipseşte mult fitil din magazie. În- 
seamnă că ticălosul aşteaptă semna- 
lul ca să aprindă fitilul de-afară. 

KESSLER: Tovaråse  Vlase, judecă- 
mă cum vrei, eu unul mă duc în 
galerie şi găsesc explozivul. 

VLASE : N-ai să te duci! 

KESSLER : Ba am să mă duc! 

VLASE : Ti s-a urît cu viața? 

KESSLER : Dumneata te-ai dus la 
moarte pentru noi. Şi ce, nu ţineai 
la viaţă ? 

VLASE : Enorm. Dar eu am scăpat. 

KESSLER : Ai avut noroc. Poate scap 
şi eu... 


VLASE : Noroc? Așa s-o fi numind? 
Sovieticii au dat peste cap punctua- 
litatea cea mai nemțească: au in- 
trat în lagăr cu două minute înain- 
tea plutonului de execuţie. Dumneata 
însă nu trebuie să risti ! 


KESSLER : Tovarăşe Vlase, sînt om 
bătrîn. Vrei să-ți cad în genunchi? 
Eu am greşit, m-am lăsat dus de 
miîndrie şi am ascultat ca un netot 
tot ce îndruga Sofronea-gură-dul- 
ce. Ba i-am făcut şi pe ceilalţi să-l 
asculte... Trebuie să plătesc în vreun 
fel greşeala mea. 


VLASE : Nimeni nu trebuie să plă- 
tească pentru o astfel de greșeală 
toată viaţa, şi mai ales cu toată via- 
ta. Nu, frăţioare. Trebuie să învin- 
gem şi să avem cît mai puţine pier- 
deri. 

FLORESCU : Eu zic așa... 

VLASE : Eu zic că fiecare vorbă în 
plus poate fi o șansă în minus. E 
tirziu. Florescule, cîte nuci erau în 
basma, le-ai numărat ? 

FLORESCU : Da, am avut curiozita- 
tea — nouă! 

VLASE (se uită la ceas): Şi zici că 
ieri nu erau nucile ? 

FLORESCU : Nu. Au fost puse azi. 

VLASE : Bine. Tovarăși, veniţi încoa- 
ce. Astea-s gurile minei. (Le arată 
o schiță în carnet.) Păziţi aici, aici 
şi aici! Gherasime, uite unde tre- 
buie să stai. Limpede ? Nu se apropie 
nimeni ! Stai. Unde ţi-e arma ? 

GHERASIM : Nu umblu cu armă. 

VLASE : Si dacă te atacă? 


GHERASIM : Eu nu trag. Bun e dum- 
nezeu... Nădejdea e la el. 

VLASE (ii întinde un revolver): Ia-l. 
Tragi măcar în aer, dar tragi. Auzim 
şi îţi venim în ajutor. 

GHERASIM (mișcat): Dumneata... cu 
ce te mai aperi ? 

VLASE : N-am timp de discuții acum. 
Şi ce, o să vină duşmanul tocmai la 
mine ? Duceţi-vă ! (Rămiîne Florescu, 
care îl priveşte interogativ.) Cineva 
a vrut să anunţe ceva, dar era prea 
zgircit ca să piardă, pe lingă basma, 
nuci bune. Le-a dat stricate. Dar 
cine ? (Brusc.) Florescule, tu vei sta 
de pază aici. (li arată carnetul.) Cu- 
noşti casa ? Dar mai întîi îl rogi pe 
inginerul Cortez să vină pînă aici. Să 
nu afle nimeni. 

FLORESCU : Rămii aici? E lucrul cel 
mai primejdios dacă... 

VLASE : Şi să pui mămăliga pe foc e 
primejdios. 

FLORESCU : Bănuieşti pe cineva? 


(Se aude motorul compresorului.) 


VLASE : Merge bine compresorul no- 
stru ? „Vreau să învăţ de la dumnea- 
ta“... Prea multă cumsecădenie... (Pe 
gînduri.) Prea mult dulce îmi dă un 
gust amar. Ştii vorba aia: „Nu um- 
bla cu şapte nuci!“ Cineva umblă 
aici cu nouă nuri. Si alea, stricate! 
Ochii-n patru, frăţioare! (Îl împin- 
ge de umeri spre ieşire.) 


Întuneric 

Magazia. Vlase, singur, se îndelet- 
niceşte cu ceva destul de ciudat: cu 
o cîrpă, pe care o înmoaie într-un bi- 
don cu gaz, unge atent încuietoarea 
ușii şi o încearcă pină cînd aceasta 
nu mai produce nici un zgomot la ma- 
nevrare. Pe urmă, se șterge pe miini și, 
consultindu-şi ceasul, așteaptă, cu muş- 
chii destinși. Intră Cortez cu Dina. 


CORTEZ : Bună-seara. 

VLASE : Bună, să sperăm. Cît e cea- 
sul dumitale? Eu am o rablă. 

CORTEZ : Opt şi douăsprezece minute. 

VLASE  (potrivindu-și  pe-al lui): 
Dumneata, domnişoară? Te-a che- 
mat cineva aici ? 

DINA (surprinsă de tonul sever): 
Nu... tata a ţinut să vin cu el. 
CORTEZ : Am presupus că e vorba 
de comunicarea unei dispoziţii, deci 
că n-o să ia mult timp. Dina... 
VLASE (Dinei): Ei bine, nu e nevoie 
de dumneata aici. Pleacă imediat 

acasă. 

DINA (îi dau lacrimile): Dar... dar... 
(Încet de tot.) Am venit să văd ce 
mai faci. 

VLASE : Bine, mersi. Acum poţi să 
te duci. 

DINA: De ce!? De ce-mi vorbeşti 
aşa ! Ai uitat tot, tot? Leagănul...? 

VLASE (greu): A fost. Nu ne mai 
putem legăna cu visuri dulci... Du-te, 
să nu-ţi mai spun o dată! 


(Dina îl privește, împietrită, şi se re- 
trage. Vlase încuie, neauzit, în urma ei, 
şi scoate cheia.) 


CORTEZ : Curios ! Fiica mea își făcuse 
o părere excelentă despre dumneata. 
I-ai distrus-o dintr-o lovitură. 

VLASE : Cum e vremea pe-afară ? 

CORTEZ : Poftim ? 

VLASE : Toamna asta seamănă cu 
cea din '37. Era tot așa caldă. Apro- 
po, ce crezi, se schimbă clima? Nu 
ti se pare că în'ultima vreme verile 
sint mai lungi şi iernile mai scurte? 
Ce părere ai? 

CORTEZ (îl priveşte cu atenţie): Te 
ştiam zgîrcit la vorbă. 

VLASE : Da, de obicei. Astăzi însă am 
o poftă grozavă de discuţie. Ştii, se 
întîmplă la unii: vezi cîte-un mută- 
lău care, aşa, deodată, capătă o mîn- 
cărime de limbă, ceva de speriat! 

CORTEZ : Trebuie ca si interlocutorul 
să aibă chef de pălăvrăgeală. 


VLASE: Nu e obligatoriu de la fn- 
ceput. Pofta vine mîncînd. 

CORTEZ : Bine, atunci să ne alegem 
subiecte din ce în ce mai interesan- 
te: soiurile de sparanghel, vinătoarea 
de lişiţe — eventual, tratamentul în 
combaterea reumatismului... 

VLASE : Sau, de exemplu, despre soar- 
ta deţinuţilor care au lucrat la mină. 
Ştii, primele două loturi. Nu mi se 
pare mai puţin pasionant. 

CORTEZ : Nu pricep! 

VLASE : Străduieşte-te. (Pauză.) Ce s-a 
întîmplat cu acei oameni ? Unde sînt 
acum 7 

CORTEZ : Nu ştiu. Nu văd de ce mă 
întrebi tocmai pe mine. Oricum, e 
tirziu, aş vrea să mă culc. (Se ridică.) 

VLASE : Totuşi, stai să lămurim... 

CORTEZ (iritat, ísi privește ceasul): 
Ti-am spus că nu ştiu. 

VLASE (citeşte scrisoarea-tip) : „Dragii 
mei. Sint sănătos. Aici îmi merge 
bine. N-am nevoie de nimic“. Cu- 
nosti scrisoarea asta ? 

CORTEZ : A cui? 

VLASE : E scrisă de Chipăilă, dar tex- 
tul era acelaşi la toate. E scrisoarea- 
tip pe care deținuții sortiţi lagărului 
de exterminare trebuiau s-o scrie 
acasă. Pentru liniştire. 

CORTEZ:  Îngrozitor ! 

VLASE : Acum afli? Scrisoarea asta, 
alături de altele, a fost găsită în bu- 
cătăria dumitale, înainte de venirea 
mea. 

CORTEZ : Nu eram obligat să citesc 
corespondenţa pe care trebuia s-o ex- 
pediez. 

VLASE : Dar ca s-o expediezi ar fi tre- 
buit s-o timbrezi, nu ? Domnule Cor- 
tez, zgircenia ţi-a jucat o dublă far- 
să : ştiind că oamenii tot vor muri, 
nici n-ai mai expediat scrisorile şi, 
în plus, le-ai păstrat pentru aprins 
focul. (Conclusiv.) Nu eşti chiar atît 
de neştiutor pe cît pari. 

CORTEZ (ironic): Neștiutor... ce ter- 
men ! Ce-ai fi vrut ? Să lupt împotri- 
va fascismului, împotriva morţii?! 
Vorbind lucid, crezi că e, în general, 
posibil ? Şi la ce bun? Ofiţerul S.S 
care era aici mi-a explicat că deţinu- 
tii de drept comun urmau să fie li- 
chidaţi în cadrul operei de asanarea 
societăţii. 

VLASE : Sigur, tocmai fasciștii şi-au 
găsit să asaneze societatea ! 

CORTEZ : Ei sau alţii, n-are impor- 
tanţă. Dumneata nu îndemni la uci- 
derea fasciştilor ? 

VLASE : Fasciştii nu sînt oameni. 


drac 


CORTEZ : Posibil. În orice caz, nu cred 
că declasaţii pot fi îndreptațţi. 

VLASE : Dacă au fost stricați, pot fi 
şi îndreptaţi. 

CORTEZ : N-am auzit de vreo forță 
politică în stare să-şi ia sarcina de a 
desființa în mod uman periferia so- 
cietăţii. Nu există oras fără periferie, 
şi nici societate fără periferie. 

VLASE : Nu zi vorbă mare. Există. Şi, 
mai ales, vor exista. 

CORTEZ : Asta miroase a utopie. Dar 
chiar admiţind-o, numai moartea eo 
realitate puternică, o realitate despre 
care nu stim nimic. (Grav.) Nici nu 
ştim dacă nu cumva e o izbăvire. A 
fost un giînditor : Schopenhauer. Poţi 
să-l întrebi pe Cititu. Ei bine, acest 
Schopenhauer demonstra că moartea 
e preferabilă vieţii. (Îşi privește 
nervos ceasul.) 

VLASE (rar) : Cu toate acestea, am au- 
zit că mergea la restaurant cu taci- 
murile lui — să nu se molipsească 
de vreo boală. Si a ajuns la adinci 
bătrîneţi. Se ferea de izbăvire ca de 
foc! 

CORTEZ : Autoritatea morţii nu scade, 
cu toate anecdotele lumii. Toţi se vor 
izbi de realitatea ei implacabilă. De- 
geaba bagi capul în nisip, ca struţul, 
ocolind ideea morții. 

VLASE : N-o ocolesc deloc. Cine nu se 
gîndeşte la moarte nu e om. 

CORTEZ : Deci, impacă-te cu ea. (Cea- 
sul.) 

VLASE : Nu! Tin seamă de ea, fiind- 
că am în vedere răgazul care mi-a 
rămas. 

CORTEZ : Cred că trebuie să punem 
punct. Tot nu... 

VLASE : Moartea e un creditor. Cînd- 
va, trebuie să-i achit polita. Totul e 
să plătesc cît mai tîrziu, iar pînă a- 
tunci să folosesc din plin bogăţia 
vieţii... 

CORTEZ : Foarte frumoase figuri de 
stil. (S-a dus la uşă.) La revedere! 
(Inăbușit.) Ce-nseamnă asta? E în- 
cuiată uşa ? Unde-i cheia ? 

VLASE (liniştit): Nici nu ştiu dacă a 
avut vreodată. Dar mai stai, mai 
stai, discuţia era interesantă... Îţi 
plac nucile ? 

CORTEZ : N-am timp de glume. Mi-e 
somn. Descuie ! 

VLASE : Ti-e somn ? Asa devreme te 
culci ? (Ceas.) La nouă fără cinci ? 

CORTEZ : Descuie imediat ! 

VLASE : Cum să-ți explic... Nu cred 
c-am s-o fac. (Cortez se propteşte cu 
umărul în ușă.) E solidă. (Cortez a- 
leargă la fereastră, smuceşte obloa- 


nele de scinduri.) Pe-afară are gratii, 
ai uitat ? 

CORTEZ (ultima încercare de a se stă- 
pini) : Cheia ! Dă-mi cheia, îți spun! 
(Broboane de sudoare, cînd priveşte 
ceasul.) 

VLASE : Pentru cîteva minute de 
somn, acolo, faci atita caz. Ai o noap- 
te întreagă ! E nouă fără patru mi- 
nute... ba nu, fără trei minute. Nouă 
nuci fără trei minute. 

CORTEZ : Pentru ultima oară: descuie! 

VLASE : N-ai vrea să mă înveţi un joc 
de societate? Bridge, de exemplu. 
Aud că... 

CORTEZ (de nerecunoscut): 'Te-nvăţ 
eu... Te-nvăţ eu un joc. (A scos pisto- 
lul.) Cheia ! 

VLASE (pe ginduri): Văd că ai renun- 
tat la cleşte. Te-ai hotărit să apuci 
jarul cu mîna. Ştii ce se întîmplă în 
asemenea ocazii ? (Aruncă cheia pe 
fereastră.) Te frigi! 


CORTEZ (innebunit): Ai aruncat cheia! 
VLASE : Te aşteaptă afară. 


(Cortez se învirtește, turbat, în încă- 
pere. Metronom. Se decide, trage 
focuri în broasca ușii, forțează ușa, 
trage asupra lui Vlase, se năpusteşte 
afară.  Glontele destinat lui Vlase nu 
l-a nimerit.) 


VLASE  (incercind să deschidă ușa 
care s-a blocat): Ce spunea Schopen- 
hauer ? 


Întuneric 


NU STA LA MIJLOC! 


Decorul din prolog. Slab luminat, pe 
treptele casei lui Cortez, stă Florescu. 
E înarmat. Dina vine plingind. 


FLORESCU (se ridică tulburat): Ce-ai 
păţit, Dina ? 

DINA : M-a gonit. A strigat la mine. 
El! 

FLORESCU : Cine? 


DINA : El. Vlase. De ce? Ce i-am fă- 
cut? Nu pot să înțeleg. 

FLORESCU : Vorbeşte desluşit. Ce cău- 
tai la el? 

DINA: Nu ştiu. M-a luat tata şi m-a 
dus. Ca niciodată. După ce i-ai spus 
să se ducă la Vlase, m-a apucat tare 
de mînă şi m-a tras cu el. 


FLORESCU : Ce nevoie avea de tine 
acolo ? 

DINA: i-am spus că nu înțeleg. 
Vlase m-a dat afară. A fost îngro- 
zitor... (Plinge.) 

FLORESCU : Ba a făcut foarte bine. 
(Scapă.) Dacă ţi se întîmpla o ne- 
norocire ? 

DINA : Mie? Ce putea să mi se-ntîm- 
ple ? Ce nenorocire ? 

FLORESCU : Săreai în aer. (Își dă sea- 
ma că divulgă şi încearcă, stingaci, 
explicaţii.) Sigur, nu trebuie să crezi 
în tot ce se vorbeşte... Era zvonul că 
se pune la cale o explozie. 

DINA : lar? Şi Vlase? A râmas acolo! 
(Pauză.) Nu ştie nimic! (Vrea să fugă 
înapoi.) 

FLORESCU (o reţine): Fii cuminte! 
Vlase ştie. Nu păţește nimic, doar e 
cu tatăl tău. 

DINA : Mă înspăimiîntă gîndul unei ex- 
plozii. (Pauză.) Trebuie să fie groaz- 
nic să mori desfigurat. Nu vreau! 

FLORESCU : Ce-ţi veni ! Nici o moarte 
nu e mai plăcută decit alta. 

DINA (fior): Nu vreau să fiu desfigu- 
rată. 

FLORESCU : Oho, ce idei negre! Îţi 
garantez că, dac’ ai să-ţi dai vreoda- 
tă obştescul sfîrşit, asta va fi cam pe 
la 93 de ani. Purtînd o bonetă albă şi 
înconjurată de o mulţime de străne- 
poţi iubitori... 

DINA : Vrei să mă înveselești, ești dră- 
gut. Fericirea, dragostea... Nu, nu 
cred să le mai cunosc. Nu sînt nece- 
sară în viaţa nimănui. Nimeni n-are 
nevoie de dăruirea mea. 

FLORESCU : Judeci copilărește. 

DINA : Nu eşti cu mult mai mare decît 
mine. 

FLORESCU: Nu contează. Bărbaţii 
trăiesc mai repede. Poate de aceea şi 
obosesc, poate de aceea au atita ne- 
voie de o vorbă duioasă... 

DINA : Nu toţi. 

FLORESCU : Ba da. 

DINA : Vlase nu. Vreau să spun... oa- 
meni ca el. 


FLORESCU : Mai ales oameni ca el. E 
ca o piatră de rîu. Dacă apele dra- 
gostei l-ar învălui, i-ar netezi aspri- 
mile, i-ar rotunji muchiile colţuroa- 
se. tăioase... 

DINA : Piatra aşa rămîne, apele n-o 
pot indupleca. 

FLORESCU : Nu-i adevărat. Albia a 
fost secată. De-atiţia ani stă secată! 
Fii primul fir de apă care vine să 
miîngiie, să răcorească ! 

DINA : Dar cum? Tu ştii cum? 

FLORESCU  (gesticulează cu automa- 
tul) : Simplu. Apropie-te ! Deschide-ţi 
inima. Îmbrăţişează ! 


DINA (izbucnește într-un ris nestăvi- 
lit, primul ei ris cu adevărat vesel): 
Asa, ca tine acum ? 

FLORESCU : ?! 

DINA (ride): Cu arma în mînă? Aşa 
se îmbrăţişează ? Of, caraghiosule! 
(Florescu sprijină crma de colțul ca- 
sei.) Tu, cînd o să-ţi vină vremea să 
iubeşti, ai să vii aşa, ca un căpitan 
la manevre. Şi-ai să-i ordoni iubitei: 
„Pe loc, repaus!“ (Se aud, destul de 
înăbuşit, citeva împuşcături.) 

FLORESCU (sare): Taci! Ssst! Taci! 

DINA : Ei, te-am jignit! Îmi cer ierta- 
re. Dar să ştii că tot puşti  rămii. 
(Îl prinde de mînă.) La douăzeci şi 
ceva de ani... el... semăna cu tine? 
Avea felul tău de a fi, gesturile astea 
smucite ? (li dă drumul.) Ce proastă 
sînt ! De unde să ştii tu?! Nici nu te 
născuseşi. (Cortez se apropie tiptil, 
găsește arma automată, îi scoate în- 
cărcătorul, o sprijină de zid.) Flores- 
cule, nu-i aşa (îi cuprinde braţul), 
nu-i aşa că un om ca el se naşte 
o dată la o sută de ani? Vorbeşte-mi, 
ati trăit sub același acoperiş. Ce fel 
de băiat era ? Ce-i plăcea lui Vlase? 


(Cortez înaintează spre trepte. Flo- 
rescu se repede să-și ia arma.) 


FLORESCU (strigă, vocea îi sună stri- 
dent): Stai! Pe loc! Stai! 

DINA : E tata! Florescu! Eşti nebun ? 
Vrei să tragi în tata? 

FLORESCU : Ce-au fost focurile de a- 
dineauri ? Unde-i Vlase ? 

CORTEZ : A rămas acolo. Dă-te la o 
parte. 

FLORESCU : Ai... mi-ai luat încărcă- 
torul! Ce faci cu el? Dă-l încoa! 
(Se cşază în fata ușii.) 

CORTEZ : Straşnic ! Îmi seduci fata, pe 
urmă îmi sechestrezi casa... Cară-te l 

FLORESCU : Întii — încărcătorul ! 

CORTEZ : Îmi pierd timpul cu tine. 
(Scoate pistolul.) 

DINA : Aţi: înnebunit ? (Sare între ei.) 
Tată ! Dă-i ce i-ai luat. 

CORTEZ : Tu, dă-te la o parte! 

DINA : Nu trec. Ce-ai făcut? Ce vrei 
să faci ? 

CORTEZ : Nu sta la mijloc! 

DINA: La mijloc?! (Se retrage, cu spa- 
tele spre Florescu.) Nu... Nu stau la 
mijloc. Îl apăr! Îi apăr!! (Florescu 
o împinge, vrea să se îndepărteze; 
Cortez îl ocheşte. În clipa împușcă- 
turii, Dina se interpune din nou. Cad 
amindoi.) 

CORTEZ : Dina! 

(Voci, pași apropiindu-se grăbiţi. Cor- 
tez are o secundă de ezitare, o ia la 
fugă.) 


VLASE (intră, urmat de Gherasim, în- 
genunchează lingă Florescu): Frăţi- 
oare... 

FLORESCU : lartă-mă... mi-a scăpat. 
Ajută-mă... vreau să mă ridic. Vreau 


VLASE : Stai uşurel... (Florescu, spri- 
jinit de Gherasim, se ridică.) 

FLORESCU : Dina... Vezi ce-i cu Dina, 
Unde-i Dina ? 

VLASE : Dina? A fost aici? (Abia a- 
tunci observă trupul Dinei, căzut în- 
dărătul scărilor. O i , năuc, în braţe.) 

DINA (deschide ochii) : Ai venit... (Pau- 
ză mare.) Vlase, te rog... Leagănă-mă. 
(Cu amindouă miinile întinse, o lea- 
gănă.) Ce bine... Ce bine e ! (Cu greu.) 
La ce te gindesti ? 

VLASE (a înțeles că e pierdută; în- 
cet): Mă gindeam... că eu n-am avut 
16 ani... (Mai tare.) Şi nici 17. (Mai 
tare.) Şi nici 20! Mi-au fost furaţi. 
Toată tinereţea mi-au furat-o! (Stri- 
gă.) Tu ai fi putut să mi-o aduci îna- 
poi ! (Furie.) Înapoi ! Înapoi ! Înapoi! 

DINA (la capătul lumii): Ce spui ? 

VLASE (încet): Nimic. Îmi aminteam 
de mine. Nimic, nimic nu spun... Ni- 
Mil. 

DINA (stins): Bine. Mi-era teamă că-mi 
faci o declaraţie de dragoste, Vlase ! 
(Încearcă să se ridice puţin.) Acolo... 
(arată spre interiorul casei) mergea 
el... E ceva... ceva care lămurește... 
totul... (Mina îi cade inertă. Vlase o 
leagănă mereu.) 


Intuneric 


O LUMINARE | _ 
PENTRU UN PĂCĂTOS 


Un con de lumină peste casa de 
bani. În penumbră apare Cortez. 


GHERASIM : Stai! Nu mai faci nici o 
mişcare. (Cortez s-a răsucit.) 

CORTEZ : Cine eşti ? 

GHERASIM : Ridică mîinile ! 

CORTEZ (se execută): Nu te văd. Eşti 
cumva... 

GHERASIM (r r): Multe fărădelegi ai 
mai făcut! N-ai crezut în ceasul pe- 
depsei cerești. 

CORTEZ : Al... pedepsei cereşti ? (Pau- 
ză. Cu alt ton.) Tu eşti acolo, Ghera- 
sime ? 


GHERASIM : Da. 

CORTEZ (degajat, lasă mîinile jos): Şi 
tocmai tu te-ai găsit să faci pe groza- 
vul. În casa mea! 

GHERASIM (amenințător) : Stai locului! 

CORTEZ : Niciodată să nu faci cuiva 
un bine! Ai uitat de cite ori te-am 
ferit de pumnii lui Weinbach ? Dar 
cînd ai primit ordinul verde? Cine 
te-a scăpat de front? Te-ai fi bălă- 
cit în sînge, cu sfintenia ta cu tət! 
Cine ţi-a dat un lecşor pentru odih- 
nă în casa asta? 

GHERASIM: Si nu ţi-am slugărit 
destul pentru tot? Ti-am păzit casa 
zi, noapte, ca un ciine credincios... 

CORTEZ : Gherasime... 


GHERASIM : Te-am crezut om cinstit. 
Şi-ai fost fariseu. 

CORTEZ : N-am făcut nimic rău, Ghe- 
rasime. 

GHERASIM : Ai luat viața unui om. Si 
cui! 

CORTEZ : Nu-i adevărat. A trebuit 
să-mi apăr fiica. Carne din carnea 
mea... Spune tu: asa ne pune dom- 
nul credinţa la încercare? De ce 
fata mea să moară, iar cel care a 
tras în ea să scape de glonţul meu 
răzbunător ? 

GHERASIM : N-a fost așa. Ne-a spus 
Florescu. Glonţul tău a ucis-o pe 
domnişoara Dina. 

CORTEZ : Şi l-ai crezut, Gherasime! 
li crezi pe oamenii ăştia care n-au 
Dumnezeu, mincinoşi ca Iuda... 

GHERASIM: Ei nu cred în Atot- 
puternicul... asa e... Dar... 

CORTEZ : Vezi? Şi dacă e asa, dacă 
n-au nimic sfint, nu-ţi pătezi si tu 
sufletul, slujindu-i? Ai grijă de 
miîntuirea ta! 

GHERASIM (oftează): Mă tulburi cu 
vorbele... (Pauză.) Mai bine te-ai 
duce... 

CORTEZ : Bine. Plec, plec numai- 
decît. (Scoate o cheie și se apropie 
de casa de bani.) 

GHERASIM : Nu umbla acolo. Pleacă! 


CORTEZ : Numai puţin. Lasă-mă ci- 
teva clipe. N-o să se bage de seamă. 

GHERASIM : Pleacă! 

CORTEZ (cheia se învirteşte în gol în 
broască) : Să scot ceva, şi plec. Na, 
dacă vrei, deschide tu. Nu vrei? 
(Febril.) Înăuntru sînt actele minei. 
Am un contract cu Weinbach: dacă 
mina nm întră în funcţiune pînă 
cîştigă nemţii războiul, îmi trece mie 

toate acţiunile. Ce broască afurisită ! 
Înţelegi, Gherasime ? Mina încă n-a 
dat mangan... Si nici nu trebuie să 
dea. Nemţii mai au nişte arme 
secrete, cumplite... 

GHERASIM (încet): Cumplite.... 

CORTEZ : Da, şi mina a mea o să fie, 
a mea! Si tu ai să fii omul meu 
de încredere. Ai să ai de toate. Ne 
îmbogăţim. Munții ăştia din peri- 
metru sint plini de mangan, au mi- 
nereu de zece ori mai bogat decit 
rezervele minei. Şi neamţul nici nu 
ştia. Minereul ăsta eu l-am desco- 
perit — am aici harta! Crezi că de- 
geaba m-am înfundat aici ani dezile, 
la capătul lumii?! Sînt bogat, 
putred de bogat! Mangan ! Mangan ! 


GHERASIM : Ce ne trebuie atîta man- 
gan, ce să facem cu el 2... Doar nu-l 
mîncăm... 

CORTEZ : Nătărăule, ne trebuie banii, 
nu manganul ! Minereul o să ne-adu- 
că saci de bani. Războiul ăstae 
fleac pe lingă cel care o să vină... 

GHERASIM (îngrozit): Cum... alt răz- 
boi ? Încă unul? 


CORTEZ (a reuşit să deschidă casa): 
Sigur că da. Churchill se împacă a- 
cuși cu Hitler, şi împreună se nă- 
pustesc pe bolșevici. Să vezi atunci... 
De cînd aştept ziua aia. Altfel, de ce 
m-aş fi îngropat în văgăuna asta?! 
Manganul o să fie cerut ca pîinea 
caldă... Tot ce e armă o să aibă ne- 
voie de el. 

GHERASIM (cu o voce ciudată): Iar 
război ! Nu, bunul Dumnezeu n-o să 
îngăduie una ca asta! 

CORTEZ (a luat din casă niște hirtii): 
Oamenii fac războiul, scumpule, 
Dumnezeu îi binecuvintează numai. 
Rămii cu bine, Gherasime. Să ştii 
că mă tin de cuvînt. Cînd s-or în- 
toarce nemţii... 

GHERASIM : Nu te mișca! Aurul ţi-a 
mîncat omenia. (Cortez nu se opreşte.) 
Stai! Că de nu... 

CORTEZ : N-am să stau, si tu nu mă 
poţi opri. 

GHERASIM (cu revolverul lui Vlase) : 
E încărcat... 

CORTEZ : ..dar tu nu poti trage. Nu 
te lasă credința. Porunca întîi. Adio... 

CANDREA (intrînd) : Vorbeşti cu cine- 
va, sau mi s-a părut? 

GHERASIM : Bagă de seamă! 

CANDREA : Parcă mai e cineva aici. 
(Cortez se apropie pe la spate de 
Candrea. Se aude un foc de armă. 
Suspensie. După cîteva secunde, Cor- 
tez se prăbuşeşte. Candrea se întoar- 
ce, îl vede, îi ascultă inima. Către 
Gherasim.) Nu trebuia să tragi. Era 
bine să-l prindem şi să-l judecăm. 

GHERASIM : Să-l judece Dumnezeu... 
dacă există... 


(Gherasim ia actele de la Cortez și i 
le dă lui Candrea, apoi aprinde o lu- 
minare la creştetul mortului.) 

PE UNDE TRECE UN OM, SE CUNOAȘTE 


Magazia, care acum serveşte și de birou. Are și telefon. Într-un colț atirnă — memento — leagănul 
Dinei. Vlase și Candrea vorbesc incet la masă. Cititu, în picioare, privește pe fereastră. 


ONCIUC (de-afară, face apelul efecti- 
vului minei): Gheaţă ! Precu ! Kess- 
ler! Ticsa Ion! Ticsa Dumitru! 
Roşu ! Varasciuc ! (Oamenii răspund.) 

CITITU : Nu am lovit în viața mea 
un om cu altceva decît cu argu- 
mente. Dar alea, tari. Acum însă, 
dacă mi l-ați da pe mîna mea pe 
Muşama, cred că m-aş folosi cu plă- 
cere de pumni. Ticălosul! Va să 
zică, în toată povestea asta, el a 
fost slugă la doi stăpîni ? 

VLASE: Nu, cu Sofronea nu avea 
legături. Doar cînd Cortez a vrut 


să-l prevină pe Sofronea de explo- 
zie, i-a trimis prin Muşama nucile, 
aşa cum aveau înţelegere. 


CANDREA : Nouă nuci. La ora nouă 


să nu fie la mină. 


CITITU : Acum e clar, dar dumneata 


cum ţi-ai dat seama atunci? 


VLASE : Nucile stricate m-au îndrep- 


tat către zgîrcenia de pomină a lui 
Cortez. Am înţeles că e vorba de 
un cod. V-am izolat pe voi acolo, 
ca să nu poată fi aprins fitilul, şi 
l-am ţinut aici pe Cortez, ca să ve- 
rific. Rezultatele s-au văzut. 

CANDREA : Păcat că ne-a scăpat gură- 
dulce. A fugit, vulpoiul! Cred că 
Muşama abia aşteaptă să împartă 
puşcăria cu el. 

VLASE : Cam asta-i. Dacă stai să te 
gindeşti, ar mai fi multe de spus. 
(Pe ginduri.) S-ar putea să mai aveți 
situaţii grele. Orice s-ar întîmpla, 
nu lua nici o hotărire pînă nu te 
sfătuieşti cu oamenii. 

CANDREA: Să ne scrii, Vlase. 


VLASE: O să-ncerc. Între două a- 
tacuri, o să pun un petec de hirtie 
pe fundul gamelei, şi-o să scriu așa 
(mimează silabisind): „Dragă Can- 
drea şi toţi ceilalți. Aveţi grijă de 
mina noastră ca de ochii din cap...” 
(Alt ton.) Fiindcă asta e principalul. 
Porunca întîi — cum ar spune Ghe- 
rasim. 

CANDREA : Ştim. Știm cu toţii. 

VLASE (după un timp): E tîrziu. 
Trebuie să-mi string lucrurile. 

CANDREA (cu ironie): Da, că multe 
lucruri mai ai. (Brusc.) Cum rămîne 
cu Onciuc? Bătrinul arde de ne- 
răbdare. 


VLASE : Am vorbit la telefon. Cum 
terminaţi cu probarea funicularului, 
primul vagonet care pleacă încărcat 
cu minereu duce şi cererea lui. 
Puneţi-o într-o cutie. 


CANDREA : Mai stai! E păcat să nu 
vezi si tu cum pleacă vagonetele... 
VLASE : Tare mi-ar plăcea să văd... 

Dar încă nu mi s-a întîmplat să în- 

tîrzii cînd mă aşteaptă o sarcină de 

partid. Şi n-ar fi frumos să mă fac 
de rís tocmai acum, la  bătrineţe. 

Hai, ţine aici! (Candrea îl ajută 

să-și petreacă rucsacul. Intră Onciuc.) 
ONCIUC: Am venit numai să-ți zic 

drum bun. Du-te şi bate-i bine! 

Vezi... (E mișcat.) Nici urmă să nu 

rămiie de ei. Cît pentru noi, ăști- 

lalţi, să n-ai grijă : scoatem noi man- 
ganul. Ai să primeşti cît o să ai ne- 
voie. O să-ţi ajungă pînă la Berlin. 

(Vlase îl îmbrățișează ; bătrinul se 

smulge cu greu.) Hai, hai, că mai 

stau şi alţii la rînd. Treci, Candreo ! 
CANDREA : Să te întorci sănătos. (Îl 
îmbrățișează.) 

(Vlase se îndreaptă spre Cititu cu 
gindul să-l îmbrățişeze, dar acesta se 
sustrage, emoţionat.) 

CITITU : Te conduc puţin. 


(Vlase privește încet împrejur.) 


EANDREA : Ai uitat ceva? (Privirea 
lui Vlase se oprește asupra leagă- 
nului.) 

VLASE : N-am uitat nimic. 


(Cei doi se duc spre fereastră, Vlase 
se apropie încet de leagăn şi-l împin- 
ge o dată ușor, apoi a doua oară mai 
puternic. Cind pleacă din scenă, pare 
puțin îmbătrinit. Cititu iese după Vla- 
se. Leagănul se balansează un timp. 
Scurtă pauză.) 


FLORESCU (năvăleşte cu sacul, pe 
care-l ştim de la prima sa apariţie, 
în mină): Vlase! Unde-i Vlase? A 
plecat ? 

CANDREA (întorcindu-se): A plecat. 

FLORESCU : Mă duc după el. Trebuie 
să fiu cu el. 

CANDREA : Nu trebuie să pleci, e ne- 
voie de tine aici. 

FLORESCU : Înţelege, locul meu e acolo, 
lingă Vlase, pe front, în luptă! 


(Se îndreaptă spre ușă, dar Candrea 
e mai rapid, îi barează calea.) 


CANDREA : Şi aici e front, luptă. 

FLORESCU : Parcă vorbesc unui zid! 
Ti-am spus de o sută de ori: vreau 
să plec pe front. De ce nu vrei să 
mă înţelegi ? ! 

CANDREA : Nu că nu vreau, nu pot. 
Vlase a primit sarcină de partid să 
plece pe front. Locţiitor politic. Tu, 
nu. E nevoie de tine aici. Ai învă- 
tat mineritul la facultate... 

FLORESCU (furios): Dar n-am termi- 
nat studiile! 


CANDREA : Nici un bai! Poţi să în- 
locuieşti, pînă una-alta, un inginer. 
Gata. Vorbă lungă, sărăcia omului! 

FLORESCU (trintește un scaun): Tîm- 
pit sînt eu că cer voie. Plec singur. 

CANDREA (aspru): N-ai să pleci! 

FLORESCU: Ba da! Ba da! Plec 
chiar astăzi ! 


CANDREA : Chiar astăzi, în primul 
vagonet care merge la oraş, o să fie 
minereu, şi încă ceva. Funicularul va 
duce la oraş şi cererea de intrare în 
partid a lui Vasile Onciuc. 


FLORESCU (nesigur): Şi ce-i cu asta? 
CANDREA : Este ! Este voinţa partidu- 
lui, unitatea lui. Ştii ce-i aia granit, 
sau nu ştii? Numai asa învingem. 
Duşmanii au arme, lagăre, ziare, a- 
genţi, bani, tot ce vrei. Noi nu avem 
decît încrederea în biruința ideii noa- 
stre şi disciplina partidului. Ştii ce-i 
aia disciplină ? Fără mofturi! Fără 

fasoane ! Fără pretenții ! Îţi iei locul 
în rînd şi lupţi. (O pauză bine plasa- 
tă.) Dar poate că degsaba-ţi vorbesc? 
(Pleacă de lingă el.) Poate că tunici 
nu te gindeşii să intri vreodată în 
partidul nostru... E mai bine să ştim 
de pe acum cu cine avem de-a face. 


(Florescu a pus mina pe telefon, vrea 
să învirtească manivela, dar un zgo- 
mot venit de-afară îl oprește. S2 aud 
niște urale.) 


CITITU (intrînd emotiona:): A pornit... 
A pornit... tunicularul ! (Pauză.) 

CANDREA (lui Florescu): Ei, telefo- 
nează, ce stai ? Spune-le că vrei să 
pleci ! (Florescu îl privește umilit, 
în tăcere.) 

CITITU (privind pe fereastră): Uite 
vagonetul funicularului... cum zboară 
pe cablu. O imensă lebădă neagră 
plutind în apele azurului. Un fulg de 
sute de kilograme planind deasupra 
munţilor sălbatici. O nălucă stranie... 

CANDREA : Ce te-a găsit? 

CITITU : Sint într-o dispoziţie poe- 
tică. 

CANDREA : Aşa zi-i ? Făi, după mine, 
cea mai mare poezie e că manganul 
ăsta din vagoane ne ajută să le dăm 
la cap fasciştilor. 

CITITU : Da, ai dreptate, e război... 

CANDREA : Şi după război e bun man- 
ganul. Piatra asta neagră pentru care 
ne-am scos sufletul înseamnă oţel. Şi 
de otel e nevoie peste tot cînd ridici 
țara din dărimături: la construcţii, la 
căile ferate, în uzine. (Sună telefonul.) 

FLORESCU (ridică receptorul): Da... 
mina. Nu, nu, a plecat. De vreo ju- 
mătate de oră... Florescu... nu, eu nu... 
tovarăşul Candrea ne conduce acum ! 
(li întinde receptorul lui Candrea.) 

CANDREA : Da, eu! (Fața-i exprimă 
mare încordare.) Da, da... aşa... da... 
şi cît timp? Da... Bine, n-o să-i lă- 
săm... Cît va fi nevoie ! (Închide tele- 
fonul.) Cititule, cheamă oamenii aici. 


(Cititu iese si se reîntoarce, după o 
mică pauză, cu cîțiva oameni. Apoi vin, 
pe rind, şi restul muncitorilor.) 


ONCIUC : Ce s-a întîmplat, Candrea? 

CANDREA : E lată, fraţilor. Vine spre 
mină un scriptolog de la Prefectură, 
un țărănist, cu niste jandarmi. Vor 
să închidă mina. 

ONCIUC : Numai pe lumea ailaltă o 
să poată! 


DUMITRU TICSA : Da’ ce zice delega- 
tul ăla? De ce vrea s-o închidă? 
ION ŢI: SA (desfăcind leagănul și agi- 

tind frînghia): 


Delegat ca delegat, 
Dar zic zău : bun de legat! 


CANDREA : De ce? Cică, n-a fost lua- 
tă în primire legal, cu inventar în 
regulă. Parcă de hirţogărie ne-a ars 
n-uă aici! Ce facem, îi lăsăm să în- 
chidă mina? 

ONCIUC : Le închidem noi gura, cu 
steril... 

FLORESCU : Și atunci, tovarăşe Can- 
drea, concret, ce facem ? 

CANDREA (diplomat): Păi ţie ce-ţi 
pasă, tu pleci de aici! 

FLORESCU : Íti arde de glumă. De- 
loc nu vrei să mă ierți... 

CANDREA (mulțumit) : Bine, uitaţi-vă. 
Tovarăşii de la partid au zis să-i ți- 
nem în loc pînă vorbesc ei cu Bucu- 
reștiul şi fac să se revină asupra 
ordinului. Dacă nu, or să ne vină 
într-ajutor. Mina nu se va opri. 

GHEAŢĂ : Care va să zică, tot nu 
sîntem lăsaţi să ne vedem de muncă. 

ONCIUC : N-aţi înţeles cum devine cu 
politica ? 

BODÎNCĂ : Am cam înţeles. Vor 
să-nchidă mina ăia de la Bucureşti. 

ONCIUC: „Aia”. Nu aşa, măi frate. 
Aici e vorba de reacţionarii din gu- 
vern. la bagă tu de seamă. Nu vor 
să tragă nici un glonte împotriva fas- 
ciştilor, asta-i limpede ; dar de ce? 

BODINCĂ : Ei, ia să te aud, moşule: 
de ce? 

ONCIUC : Fiindcă au nevoie de gloan- 
te împotriva poporului. Asta e. Așa 
că vor să închidă mina. Dar parti- 
dul nostru comunist ne spune: voi, 
muncitorii, aţi blocat înainte gale- 
riile... 

CANDREA : ...ca să loviți în hitleriști... 

ONCIUC : ...acum, deschideţi-le... 

CANDREA : ... tot ca să loviți în ei! 
Si în cozile lor de topor! 

ION TICSA (străduindu-se să pară se- 
rios): Vi s-a urcat democraţia la 
cap, ai? Vă ţineţi de politică, ai? 
Cum aţi îndrăznit să deschideţi sin- 
guri mina? Fără despoziție de la 
centru ? Da’ unde vă treziţi? Tre- 
buia mai bine să așteptați cînd o 
veni domnu’ prefect, cu tirnăcopu', 
p2 la tocate gurile, să le desfunde... 
De ce n-aţi avut răbdare ? Azi-miîine, 
vine şi el... 

PAVLII,A : Venea el şi azi, numai nu 
l-a lăsat muierea. Că zicea că se 

schimbă vremea şi face reumă la 
țurloaie ! 

DUMITRU TICSA : Mor de ris, măi 
fraților, zău aşa. Lăsaţi-o dracului de 
glumă. 

CANDREA : De ce s-o lăsăm? Glume 
proaste fac ăia care cred că mai în- 
chidem noi mina. (Cu toată seriozi- 
trtea.) Să-şi ia gîndul! 

BODÎNCĂ : După ce am pornit-o așa 
greu... (Oftează.) 

CANDREA : Tocmai de-aia. Cititule, 
uite ce este: noi stăm aici şi nu dăm 
mina, orice-ar fi. S-ar putea să iasă 
şi cu puţină bătaie, mai știi... Aşa 
că, dacă vreți, tu si cu Chipăilă puteţi 
pleca. 

CITITU : Nu, maestre, am învăţat și 
noi ceva din tot ce s-a petrecut aici. 
Dacă e să ne rupem de trecut, apoi 
să piriie zdravăn. (Chipăilă aprobă 
fiecare cuvint.) 

CANDREA: Bine zis ! Tovarăși, n-avem 
vreme de miting. Ce mai vorbă lun- 
gă : nu-i lăsăm! A plecat primul va- 
gonet cu minereu, şi cu vagonetul a 
plecat şi cererea de intrare în partid 

a lui Onciuc. O să plece şi alte vago- 
nete. 

ION TICSA (intinde o hirtie): Si så 
plece si o cerere a mea. 

CANDREA (ia hiîrtia) : Bine, Ioane. Si a 
ta. 

FLORESCU (încet): Într-o zi, o så må 
apropii şi eu de vagonet. Am să scot 
şi eu de la piept... 


(Eventual, pe această repli-ă, se ridică 
la pod elementele de decor reprezen- 
tind magazia, în așa fel încît actorii să 
rămînă în piața pe care o știm din 
prolog. O mișcare: toţi cei aflaţi în 
piață se string zid în jurul lui Can- 
drea.) 


CANDREA : Păcat că nu e aici Vlase, 
să fi văzut cum a plecat vagonetul. 
Nu-i nimic! Doar nu e ultimul, ci 
de-abia primul vagonet. Şi pot să 
vină toți delegații trecutului din lu- 
me, că vagonetele or să meargă me- 
reu, tot mai multe şi mai pline. Dacă 
au pornit motoarele, nu se mai o- 
presc. 

